J E G Y Z Ő K Ö N Y V

Készült: Ibrány Város Képviselő Testületének 2019. november 25-én 14,00 órakor megtartott testületi üléséről

Az ülés helye: Polgármesteri Hivatal földszinti tárgyalóterme

Jelen vannak: Haluska András, Kulcsár Béla, Dr. Szegedi Tibor Zsolt, Tábori Tibor, Szabó P. Judit, Tóth Balázsné, Kovács Ferenc, Márkus Ferenc képviselő-testületi tagok, Trencsényi Imre polgármester

Trencsényi Imre polgármester úr tisztelettel köszönti a képviselő-testület tagjait, a Roma Nemzetiségi Önkormányzat meghívottját, minden külsős bizottsági tagot.

Megállapítja, hogy a képviselő-testületi ülés határozatképes, mert a megválasztott 8 fő képviselőből 8 fő jelen van, így a megjelentek száma – polgármesterrel együtt – 9 fő.

Megkérdezi, hogy a Képviselő-testületnek van-e más napirendi pont megtárgyalására javaslata?

Tábori Tibor képviselő-testületi tag a 22/2004.(XII.11.)Önkormányzati rendelet módosítás

előkészítésének megtárgyalására tesz javaslatot.

Javaslom, hogy a Képviselő-testület az alábbi napirendi pontokban döntsön, illetve foglaljon állást:

* **E.ON Energiakereskedelmi Kft. (1131 Budapest, Váci út 17.) lejárt áramszerződéseinek újra kötése**
* **22/2004.(XII.11.)Önkormányzati rendelet módosítása előkészítésének megtárgyalása**
* **Sport Egyesület támogatása**

Ezen túlmenően, javaslatot tesz két jegyzőkönyv-hitelesítőre Haluska András és Szabó P. Judit képviselő-testületi tagok személyében.

* A Képviselő-testület a napirendről szóló, valamint a jegyzőkönyv hitelesítőkre tett javaslatot 9 igen szavazattal elfogadta.

Trencsényi Imre polgármester: Mielőtt meg kezdenénk a napirendi pontok megtárgyalását, kérem, hogy a nem képviselő-testületi tag, bizottsági tagok a Magyarország helyi önkormányzatairól szóló 2011. évi CLXXXIX törvény 63.§. alapján a Képviselő-testület előtt tegyék le az esküt. Kérem, hogy az eskü szövegét mondja utánam.

"Én,…….becsületemre és lelkiismeretemre fogadom, hogy Magyarországhoz és annak [Alaptörvényéhez](https://optijus.hu/optijus/lawtext/A1100425.ATV#sid) hű leszek; jogszabályait megtartom és másokkal is megtartatom; polgármesteritisztségemből eredő feladataimat Ibrányfejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom. Isten engem úgy segéljen! „

**(Eskütétel után, az esküt tevő nem képviselő-testületi tag, bizottsági tagok az esküokmányt aláírták, amelyek jelen jegyzőkönyv mellékletét képezik)**

**1.Napirendi pont**

**A lejárt határidejű határozatok végrehajtásáról, a két képviselő-testületi ülés között végzett munkáról**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Dr. Szegedi Tibor alpolgármester: A két testületi ülés közötti polgármesteri beszámolóban szerepel, hogy Vass László nagytiszteletű úrral, és Gincsai Zoltán igazgató úrral fojtatott polgármester úr megbeszélést, a gimnázium esetleges egyházi fenntartásba vételéről kapcsolatosan. Kaptunk-e valami ígéretet, vagy tudunk-e konkrétabb adatokat ezzel kapcsolatban?

Trencsényi Imre polgármester: Nem akarom elkiabálni, de látok esélyt arra, hogy a református egyházközség fenntartásába átkerüljön a gimnázium.

Amennyiben elfogadásra kerül az SZMSZ módosítása, úgy Gincsai Zoltán igazgató úr mostantól állandó meghívottja lesz a testületi üléseinknek, és azt kértem igazgató úrtól, hogy ne csak a Gimnázium kapuin belül lássa a város népességmegtartásával kapcsolatos munkánkat.

Végre bejegyzésre került a Nyíregyházi Tankerület vagyonkezelőként a Gimnázium ingatlanra, úgy tűnik, hogy megoldódik hamarosan, hogy a református iskolások a gimnáziuman ebédeljenek, és tornázzanak.

A fenntartásba átvételhez a református egyház sokkal nagyobb felhatalmazást vár, nem csupán az 5% + 1 főt, hanem legalább 2/3-os többségi támogatásban gondolkodnak.

Az egyháznak is sokkal nagyobb felhatalmazásra van szüksége, 2/3-os többségi felhatalmazásban gondolkodnak.

Szennai János GAMESZ-vezető: Hol tart a GAMESZ-és az egyházi iskola közötti karbantartási szerződés?

Trencsényi Imre polgármester: A tartalmi oldalát Neked, mint intézményvezetőnek kell kidolgozni, mi a jogi szempontot tudjuk biztosítani.

Szennai János GAMESZ-vezető: Rendben, elkészítem a szerződést.

Trencsényi Imre polgármester: Javaslom a képviselő-testületnek, hogy aki egyetért a kérdésekre adott válasszal, az kézfeltartással jelezze.

A Képviselő-testület a javaslatot 9 igen szavazattal elfogadta, és a következő határozatot hozta:

**C5**

**IBRÁNY VÁROS KÉPVISELŐ TESTÜLETÉNEK**

**198/2019.(XI.25.)KT. sz.**

**H a t á r o z a t a**

**beszámoló a lejárt határidejű határozatok végrehajtásáról, a két képviselő-testületi ülés között végzett munkáról – című napirendi ponthoz**

A K É P V I S E L Ő – T E S T Ü L E T

150/2019.(IX.18.)KT.sz. határozatával, 151/2019.(IX.18.)KT.sz. határozatával, 154/2019.(IX.18.)KT.sz. határozatával, 156/2019.(IX.18.)KT.sz. határozatával, 158/2019.(IX.18.)KT.sz. határozatával, 170/2019.(X.09.)KT.sz.határozatával, a határozat végrehajtásáról, a két képviselő-testületi ülés között végzett munkáról szóló beszámolót elfogadja.

**2.)Napirendi pont**

**A településkép védelméről szóló 24/2017.(X.31.) önkormányzati rendelet módosítása**

**Előadó: Trencsényi Imre polgármester**

Trencsényi Imre polgármester: Önkormányzatunk jogszabályi kötelezettségének eleget téve 2017. októberében alkotta meg 2017. december 1-i hatálybalépéssel a településkép védelméről szóló 24/2017 (X.31.) önkormányzati rendeletét (továbbiakban: rendelet), a Települési Arculati Kézikönyv (TAK) elfogadásával egyidejűleg.

A rendeletünk felülvizsgálata vált szükségessé, mivel a megalkotása óta a rendelet megalkotásának jogszabályi hátterét biztosító, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012 (XI.8.) Korm.rendelet (továbbiakban: Korm.r.) időközben a 16/2018 (II.13.) Kormányrendelettel módosításra került, s ez nem került még átvezetésre a rendeletünkben. Mindezen túl egyéb olyan kérdések is felmerültek, melyek a magasabb szintű jogszabályi előírásokhoz történő igazítás miatt további módosításokat tesznek szükségessé.

A rendelet módosításának indoklása az előterjesztésben részletesen olvasható.

A rendelet-tervezet előzetesen az Ibrány Város településfejlesztési koncepciójával, integrált településfejlesztési stratégiájával és a településrendezési eszközök, valamint településképi

arculati kézikönyv és településképi rendelet készítésével, módosításával kapcsolatos partnerségi egyeztetés szabályairól szóló 14/2017.(V.31.)önkormányzati rendelet előírásait szem előtt tartva a partnerségi egyeztetések lezajlottak. Az előzetes véleményezési eljárás során vélemény kizárólag a megyei főépítésztől érkezett, ami a jelen rendelet-tervezetbe beépítésre került. A társadalmi egyeztetést a civil szervekkel- értesítésükkel és két lakossági fórum tartásával (2019. július 8. és 2019. szeptember 26.) lefolytattuk.

A rendelet módosítás elkészítésekor továbbra is szempontként határoztuk meg, hogy nem kívánunk a szükségesnél nagyobb mértékben kötelező előírásokat, kötelmeket meghatározni a leendő építtetőkre, mint az nagyon szükséges, meghagyva az építkezni vágyók szabadságát, ami a jóízlésen belülinek mondható.

Azonban azt fontosnak tartottuk, hogy rendezzük rendeletben azt a jellemző szomszéd problémát, ami a növények beültetéséből adódik rendszeresen- azok kifejlődését követő árnyékolási, átnyúlási gondok megelőzésére gondolva.

A Szervezeti és Működési Szabályzat 19. §. (4) bekezdés előírásának megfelelően a rendelet-tervezet a város internetes honlapján véleményezés céljából megjelent, de arra észrevétel, vélemény az ülés megkezdéséig nem érkezett.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Dr. Szegedi Tibor Zsolt alpolgármester: Mennyire egyedi elbírálás alá esik a tető formája, vagy alakja, mert ebben van olyan, hogy nem lehet eltérni a tetőformától, ebbe az értelmezésem szerint nem fér bele például a lapostető, pedig az most egyre elterjedtebb, Ibrányba is megjelenik előbb utóbb az új építésű házaknál.

Bakosiné Márton Mária jegyző: A rendelet megalkotásakor is az volt a cél, hogy nagyon mélyen ne nyúljunk bele a formákba, színekbe.

Trencsényi Imre polgármester: Elmondottak alapján javaslom a településkép védelméről szóló 24/2017 (X.31.) önkormányzati rendeletünk módosítását, az előzetes véleményezési eljárás és társadalmi egyeztetés lezárása után.

A Képviselő-testület a javaslatot 9 igen szavazattal elfogadta, és az alábbi rendeletet alkotta:

IBRÁNY VÁROS ÖNKORMÁNYZATA KÉPVISELŐ TESTÜLETÉNEK

19/2019. (XI.26.) önkormányzati rendelete

A településkép védelméről szóló 24/2017. (X.31) önkormányzati rendelet módosításáról

Ibrány Város Önkormányzat Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 57. § (2) és (3) bekezdésében meghatározott feladatkörében eljárva – a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43/A. §-ában biztosított véleményezési jogkörében eljáró

* *az állami főépítészi hatáskörében eljáró Szabolcs-Szatmár-Bereg Megyei Kormányhivatal;*
* *Nemzeti Média- és Hírközlési Hatóság;*
* *Hortobágyi Nemzeti Park Igazgatóság;*
* *Miniszterelnökség, mint a kulturális örökség védelméért felelős miniszter, valamint*
* *az erről szóló külön önkormányzati rendeletben partnerségi egyeztetésre megjelölt partnerek*

véleményének kikérésével – a következőket rendeli el:

1. §

A településkép védelméről szóló 24/2017. (X.31) önkormányzati rendelet (továbbiakban: Rendelet) 13.§ és 14. §-ai helyébe a következő rendelkezés lép:

A beépítésre szánt meghatározó területekre vonatkozó területi és egyedi építészeti követelmények:

**„13.§ (1.)** A településképi szempontból meghatározó területekre vonatkozó egyedi építészeti követelmények a következőek:

**a)** Rikító színű fémlemez, cserepes lemez fedés nem alkalmazható.

**(2)** Az épület szélességének, hosszanti méretének, arányainak megválasztása a környezet kialakult állapotához igazodjon. A heterogén tömegformálás miatt egyedi követelményt nem állapít meg a Tkr.

**(3)** Az építési telken tervezett építési tevékenység településképbe illesztésének biztosítása érdekében **tilos** **jelentősen eltérni a környezetében lévő**

**a)** tetőidomoktól, azok formáitól, főgerinc irányoktól;

**b)** kialakult párkánymagasságoktól;

**c)** tetőfelépítmények jellegétől, arányaitól;

**d)** homlokzati arányoktól, tömegarányoktól.

**(4)** Homlokzatok kialakítására a településrész heterogén megjelenése miatt nem állapít meg egyedi követelményt. A környezethez való illeszkedés határozza meg az egyedi homlokzatkialakítás módját, a következők szerint:

**a)** Az illeszkedés érdekében megengedett a településrészen jellemző homlokzati nyílások arányrendszere, teljes homlokzati felülethez való aránya, a homlokzati díszítő elemek és tagozatok, továbbá színezés használata.

**b)** A tetőszerkezet kialakítása, hajlásszöge, a tetőgerinc magassága, tetőfelépítménye, anyaghasználata, annak színhasználata során megengedett a környezet adottságaihoz illeszkedő, akár lépcsőzetes magasságok alkalmazása is.

**c)** Az épület-ornamentika (díszítőelemek), anyaghasználat, homlokzati felületi megjelenés tekintetében minden olyan megoldás megengedett, ami az épülethez arányosnak minősül, illetve illeszkedik a környezetéhez.

**(5)** Magastetős épületen, utcaképben megjelenő napelem, napkollektor a tetősíktól eltérő hajlásszögben nem helyezhető el.

**14. §** (1) Az építményeket úgy lehet elhelyezni, hogy a lehető legnagyobb zöldfelület kialakítására nyíljon lehetőség.

A zöldfelület kialakításánál:

1. a táj-és termőhelyi adottságoknak megfelelő fás szárú növények telepíthetők,
2. a fás szárú növények a következő távolságok figyelembe vételével telepíthetők:

- 1,5 méternél alacsonyabb sövény, bokor a telekhatártól legalább 0,5 méter, az építménytől legalább 2,0 méter távolságra ültethető,

- 1,5 méternél magasabb sövény és 4,0 méternél alacsonyabb fa a telekhatártól legalább 2,0 méter, az építménytől legalább 3,0 méter távolságra ültethető,

- egyéb fa (a diófa és a hasonlóan magasra, terebélyesre növő fák kivételével) a telekhatártól legalább 3,0 méter, az építménytől legalább 4,0 méter távolságra ültethető,

- diófa és a hasonlóan magasra, terebélyesre növő fa a telekhatártól legalább 5,0 méter, az építménytől legalább 7,0 méter távolságra ültethető.

**(2)** Épületen, építményen, előkertben az energia fogyasztást mérő berendezések és gépészeti berendezések takarás nélkül nem helyezhetők el.

**(3)** Épületeken antenna, hírközlési berendezés – a hátsókertre néző homlokzat kivételével - nem helyezhető el.

**(4)** A bejárati elő lépcsőt, az akadálymentesítésre szolgáló építményt (rámpát és elemeit), közterületbe nyúló épületrészt nem lehet úgy kialakítani, hogy az a kapcsolódó közterület funkcionális használatát akadályozza, és ne igazodjon annak használatához.”

2.§

A Rendelet 20. § (1) és (2) bekezdése helyébe a következő rendelkezés lép:

*Reklámhordozókra és egyéb műszaki berendezésekre vonatkozó településképi követelmények*

„**20. § (1) A** település szempontjából jelentős eseményről való tájékoztatás érdekében az esemény napját megelőző legfeljebb 5 naptári hét időszakban az eseményre vonatkozó hirdetmények elhelyezhetők a településen.

**(2)** Az (1) bekezdésben foglalt időszak összesen egy naptári évre maximum 12 naptári hét időszakra terjedhet ki. „

3.§

**A Rendelet VIII. fejezetének címe helyébe és a 25. § helyébe a következő rendelkezés lép:**

**„ VIII. fejezet**

**A TELEPÜLÉSKÉPI KÖTELEZÉS ÉS TELEPÜLÉSKÉP VÉDELMI BÍRSÁG**

**25 § (1)** A településkép érvényesítési eszközök döntéseinek betartását a polgármester - ellenőrzi. A mulasztásokat - amennyiben tudomására jut - kivizsgálja, és az általános közigazgatási rendtartásról szóló 2016. évi CL. törvény alapján jár el.

**(2)** A településkép érvényesítési eszközök határozatának, emlékeztetőjének be nem tartása esetén, a Polgármester a (3) bekezdésben meghatározott figyelmeztetést tartalmazó felszólítást követően településképvédelmi bírságot szabhat ki az ingatlan tulajdonosára, mely többször is kivethető, amennyiben a jogszerűtlen állapot fennmarad.

**(3)** A településkép érvényesítési eszközök határozatának, emlékeztetőjének be nem tartása esetén az eljárás a mulasztás jogkövetkezményeire történő figyelmeztetést tartalmazó felszólító levéllel indul. Amennyiben az elmulasztásról szóló tudomásszerzést követően 8 napon belül nem reagál az ingatlan tulajdonosa a felszólításra, a Polgármester településkép védelmi bírságot szabhat ki .

**(4)** A településkép védelmi bírság összege:

**a)** településképi szempontból meghatározó területeken területi és egyedi építészeti követelmények be nem tartása esetén, amennyiben az egyedi védett építményt érint 100.000 forint,

**b)** településképi szempontból meghatározó területeken területi és egyedi építészeti követelmények be nem tartása esetén, amennyiben az egyedi védett építményt nem érint 75.000 forint,

**c)** egyéb településképi és egyéb műszaki berendezésekre vonatkozó követelmény be nem tartása esetén 50.000 forint.”

4.§

1. Ez a rendelet a kihírdetését követő 31. napon lép hatályba és a hatálybalépését követő napon egyidejűleg hatályát veszti..
2. A rendelet hatálybalépésével egyidejűleg hatályát veszti a Rendelet:
3. 2.§ (2) bekezdése
4. 5.§ (2) bekezdésének a) és k) pontja
5. 12.§ (1) a) pontja
6. 21.§ (5) bekezdése
7. 23.§ (3) bekezdés ac) pontja
8. és 24. § (2) bekezdés c) pontja.

Ibrány, 2019. november 25.

Trencsényi Imre sk. Bakosiné Márton Mária sk.

Polgármester jegyző

**3.)Napirendi pont**

**Ibrány Város Önkormányzata és Szervei Szervezeti és Működési Szabályzatáról szóló 5/2011.(II.25.) önkormányzati rendelet módosítása – felülvizsgálat keretében**

**Előadó: Trencsényi Imre polgármester**

Trencsényi Imre polgármester: Ibrány Város Önkormányzata és Szervei Szervezeti és Működési Szabályzatáról szóló 5/2011.(II.25.)Önkormányzati rendelet módosításáról szóló rendelet módosítása az előterjesztésben ismertetett okok miatt válik szükségessé.

A napirendi pontot megtárgyalta a Képviselő-testület Szavazatszámláló Ügyrendi és Jogi Bizottsága. . Felkérem Tábori Tibor urat, a Bizottság elnökét, hogy mondja el véleményüket az előterjesztéssel kapcsolatban.

Tábori Tibor Szavazatszámláló Ügyrendi- és Jogi Bizottság elnöke: A Bizottság a napirendi pontot megtárgyalta, és a rendelet-tervezet 6-§-nál a „B” változatot javasolja elfogadásra.

Trencsényi Imre polgármester: A Szervezeti és Működési Szabályzat 19. §. (4) bekezdés előírásának megfelelően a rendelet-tervezet a város internetes honlapján véleményezés céljából megjelent, de arra észrevétel, vélemény az ülés megkezdéséig nem érkezett.

Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az Ibrány Város Önkormányzata és Szervei Szervezeti és Működési Szabályzatáról szóló 5/2011.(II.25.) önkormányzati rendelet módosítását a 6§. esetében a ”B” változattal fogadjuk el.

A Képviselő-testület a javaslatot 9 igen szavazattal elfogadta, és az alábbi rendeletet alkotta:

IBRÁNY VÁROS ÖNKORMÁNYZATA KÉPVISELŐ TESTÜLETÉNEK

20/2019. (XI.26.) önkormányzati rendelete

Ibrány Város Önkormányzata és Szervei Szervezeti és Működési Szabályzatáról szóló 5/2011. (II.25.) önkormányzati rendelet módosításáról

Ibrány Város Önkormányzat képviselő-testülete Magyarország Alaptörvénye 32. cikk (2) bekezdésében valamint Magyarország helyi önkormányzatairól szóló 2011.évi CLXXXIX. törvény 53.§.(1) bekezdésében foglalt felhatalmazás alapján és Magyarország Alaptörvénye 32. cikkének (1) bekezdés d) pontjában meghatározott feladatkörében eljárva, a következőket rendeli el:

1. §

**Ibrány Város Önkormányzata és Szervei Szervezeti és Működési Szabályzatáról szóló 5/2011. (II.25.) önkormányzati rendelet (a továbbiakban: Rendelet 6.§ (5) bekezdése helyébe a következő rendelkezés lép:**

„A képviselő-testületi ülések helye: Ibrányi Polgármesteri Hivatal (Ibrány, Árpád utca 5-7.sz.) földszinti tárgyalóterem.”

2.§

**A Rendelet 8.§-a a következő (7) bekezdéssel egészül ki, és a (9) bekezdés helyébe a következő rendelkezés lép:**

„(7) Indokolt esetben a polgármester engedélyezheti a szóbeli előterjesztés megtételét az ülésen, azon napirendek esetében, melyek a képviselő-testület által az ülés napirendi pontjainak elfogadásakor már ismertek, s jóváhagyásra kerültek.

(9) A képviselő testület ülésére a képviselő testület tagjai mellett a jegyzőn túl tanácskozási joggal meg kell hívni:

1. A napirend előadóját, amennyiben egyébként nem kötelező meghívott,
2. Ibrány Város Roma Nemzetiségi Önkormányzat elnökét,
3. az Ibrányi Járási Hivatal vezetőjét,
4. egyéni országgyűlési képviselőt,
5. a helyi rendőrőrs parancsnokát,
6. Kertváros településrész képviseletét ellátó állampolgárt,
7. az önkormányzati fenntartású intézmények vezetőit,
8. a Polgármesteri Hivatal iroda – és csoportvezetőit,
9. a város közigazgatási területén működő oktatási intézmények vezetőit
10. akiket a polgármester a megtárgyalandó napirend témájától függően indokoltnak tart.”

3.§

A Rendelet 10. §-a kiegészül az alábbi (4) bekezdéssel:

„(4) A nyilvános ülésen a hallgatóság csak a részére kijelölt helyen foglalhat helyet. Amennyiben a hallgatóság az ülést zavarja, a polgármester a rendzavarót először figyelmezteti, s ha ez nem jár eredménnyel, akkor az ülésről kiutasíthatja.”

4.§

A Rendelet 11.§ -a helyébe a következő rendelkezés lép:

„ 11. §

(1) A polgármester feladatai az ülés vezetésével kapcsolatban:

1. megállapítja az ülés határozatképességét,
2. megnyitja az ülést,
3. előterjeszti a napirendi javaslatot,
4. indokolja, ha az a munkatervtől eltér, munkatervtől eltérő napirendi javaslat esetén az ülés rendjéről a képviselő-testület határoz,
5. **javaslatot tesz napirendi pont elhalasztására, elnapolására,**
6. **javaslatot tehet a tartalmilag összefüggő napirendek együttes megtárgyalására,**
7. Javaslatot tesz a jegyzőkönyv hitelesítők személyére,
8. napirendi pontonként: megnyitja, vezeti, lezárja és összefoglalja a vitát, valamint figyelemmel kíséri a képviselő-testület határozatképességét,
9. napirendi pontonként szavazásra bocsátja az ülésen elhangzott kiegészítő és módosító javaslatokat, a határozati javaslatot és kihirdeti a határozatokat,
10. biztosítja a képviselő-testületi tagok jogainak gyakorlását, érvényesülését,
11. biztosítja az ülés zavartalan rendjét,
12. berekeszti az ülést.

(2) A Képviselő-testület első napirendi pontként dönt a polgármester előterjesztésében:

a.) a végrehajtásért felelősök jelentése alapján a lejárt határidejű képviselő-testületi határozatok végrehajtásának helyzetéről,

b.) a fontosabb tárgyalásokról, eseményekről szóló tájékoztatás tudomásul vételérő

1. az előző ülésen elhangzott további intézkedést igénylő közérdekű bejelentésekkel kapcsolatosan tett intézkedésekről.

(3) A tanácskozás során napirendi pontként:

1. az írásbeli előterjesztést az előadó szóban kiegészítheti,
2. **amennyiben az adott napirendi ponthoz tartozó előterjesztést valamelyik bizottság előzetesen megtárgyalta, úgy az előterjesztő után a bizottság elnöke ismerteti a bizottsági tárgyalás eredményét, a bizottság javaslatát**
3. az előadóhoz a képviselő-testületi tagok és a tanácskozási joggal meghívottak kérdést intézhetnek, amelyekre a vita előtt válaszolni kell,
4. a polgármester az előterjesztés és határozat-tervezet felett megnyitja a vitát,
5. a vita lezárására vagy a hozzászólások időtartamának korlátozására a polgármester vagy a képviselő-testület bármely tagja javaslatot tehet, az indítvány felett a képviselő-testület vita nélkül határoz,
6. a hozzászólások befejezése után a napirendi pontok előadója válaszol a hozzászólásokra és a határozat-tervezet módosítására elhangzott kiegészítő, módosító javaslatokra,
7. a válaszadással egyet nem értő képviselő-testületi tag a válaszra észrevételt tehet és kérheti véleményének szószerinti jegyzőkönyvbe vételét,
8. a polgármester az előterjesztésben szereplő és a vita során elhangzott javaslatokat külön-külön bocsátja szavazásra, a szavazás eredményének megállapítása után kihirdeti a határozatot.

(4) A testületi ülés adott napirendi pontja feletti vitában részt vehetnek a tanácskozási joggal meghívottak is.

(5) Az ülés rendjének fenntartása érdekében a polgármester

1. figyelmezteti azt a hozzászólót, akinek a napirendhez nem illő illetve másokat sértő tartalmú a hozzászólása,
2. rendre utasítja azt, aki a képviselő testülethez méltatlan magatartást tanúsít,
3. ha a rendre utasítás eredménytelen, s a rendzavarás lehetetlenné teszi a tanácskozást, az ülést határozott időre félbeszakíthatja, szünetet rendelhet el.

(6) Az előterjesztő és a jegyző a napirendhez kapcsolódóan bármikor szót kérhetnek.”

5.§

A Rendelet 15.§ (1) bekezdésének helyébe a következő rendelkezés lép:

„(1) Az önkormányzati testület tagjainak száma 8 fő. Az önkormányzati testület tagjainak névsorát a Rendelet függeléke tartalmazza.”

6.§

A Rendelet 25. §-a az alábbi (7)-(8) és (9) bekezdésekkel egészül ki:

„(7) A jegyzőkönyv elkészítésének könnyítése érdekében a nyílt ülésekről a jegyzőkönyvvezető kezelésében lévő diktafonnal hangfelvétel készül.”

(8) A hangfelvétel ellenére a jegyzőkönyv a hozzászólások lényegét tartalmazza. Hozzászólás jegyzőkönyvben történő szó szerinti rögzítésére vonatkozóan a hozzászólónak ezt az igényét a hozzászólásának megkezdése előtt kell jeleznie.

(9)

A hangfelvételek további sorsáról, megsemmisítéséről, vagy a helytörténeti gyűjteménynek történő átadásáról az önkormányzati ciklus utolsó ülésén dönt a képviselő-testület. A döntésben foglaltak végrehajtása a jegyző feladata.”

7.§

A Rendelet 37. §-a az alábbi új (5)(6)(7) és (8) bekezdésekkel egészül ki:

„(5) Két vagy több bizottság részvételével együttes bizottsági ülés is tartható, ha erről a bizottságok elnökei megállapodnak, illetve abban az esetben, ha a képviselő-testület döntése értelmében együttes ülést kell tartani.

(6)Az együttes bizottsági ülést a bizottsági elnökök együttesen hívják össze és megállapodás alapján jelölik ki a levezető elnök személyét.

(7)Az együttes ülésen az egyes napirendi pontokról bizottságonként külön kell szavazni.

(8) Az együttes ülésről minden bizottság külön jegyzőkönyvet készít. ”

8.§

A Rendelet 42.§ (5) bekezdésének helyébe a következő rendelkezés lép:

*„*(5) A polgármester a településfejlesztéssel kapcsolatos feladatai ellátásához kapcsolódóan operatív szakmai-konzultációs csoportot működtet, melynek tagjai:

a) alpolgármesterek,

b) Gazdasági Műszaki Ellátó Szervezet (GAMESZ) vezetője,

c) Polgármesteri Hivatal irodavezetői, fejlesztési csoport vezetője,

d) tanácsnokok,

e) jegyző.”

9.§

A Rendelet 46.§ (1) bekezdésének helyébe a következő rendelkezés lép:

„(1) A nemzetiségi önkormányzati testület tagjainak száma 5 fő”

10.§

1. Ez a rendelet a kihirdetését követő napon lép hatályba és a hatálybalépését követő napon egyidejűleg hatályát veszti.
2. Hatályát veszti a Rendelet 3. melléklete.

Ibrány, 2019. november 25.

Trencsényi Imre Bakosiné Márton Mária

Polgármester jegyző

Függelék

A 2019. októberi önkormányzati választás alkalmával megválasztott Önkormányzati képviselők és polgármester

Polgármester: Trencsényi Imre

Önkormányzati képviselő: Haluska András

Kovács Ferenc

Kulcsár Béla

Márkus Ferenc

Szabó P. Judit

Dr. Szegedi Tibor Zsolt

Tábori Tibor

Tóth Balázsné

**4.)Napirendi pont**

**A helyi adók bevezetéséről szóló 25/2013 (XII.03.)önkormányzati rendelet módosítása**

**Előadó: Trencsényi Imre polgármester**

Trencsényi Imre polgármester: Városunk saját bevételeinek jelentős hányadát az iparűzési adóból befolyó bevételek képezik. Az iparűzési adó csökkentésével. 2013 évben 0,1 %-kal, 1.8 %-ról, 1.7 %-ra majd 2016 évtől kezdődően 1,6 %-ra majd 2017 évtől a jelenleg hatályos 1,5 %-ra csökkentettük az iparűzési adó mértéket (HIPA).

Az önkormányzati finanszírozás jelenlegi rendszere úgy került kialakításra, hogy az állam vizsgálja a helyi önkormányzatok adóerőképességét, azaz a helyi vállalkozások adataival és egységesen 1,4 %-kos iparűzési adó mértékkel a lakosságszám figyelembe vételével számolva úgynevezett adóerőképességi sávokat határoz meg. A 11.000 Ft/fő adóerőképesség esetén támogatást nyújt ( Jelenleg a mintegy 82,5 M Ft adóbevételünkkel ebben az évben éppen csak pár forinttal vagyunk a bűvös 11.000 Ft-os határ alatt.)

Most, így a 20 %-os kiegészítő támogatást kapjuk erre a finanszírozási csoportra tekintettel, 2019. évben mintegy 36 M Ft-ot, s erre számíthatunk, mintegy 30 millió Ft-ra a jövő évben is. 2020 évben azonban nagyon nagy annak az esélye a Baromficoop üzemek beindulása miatt, hogy átlépjük a 11.000 Ft/fő adóerőképességi összeghatárt, s ez azt fogja vonni maga után, hogy 2021 évtől kezdődően az I. jogcímcsoport támogatása 36 M Ft-al csökkenne. Praktikusan = 0 adóbevétel növekedés és a 36 M Ft kiegészítő normatíva elvesztése várható.

Az iparűzési adó bevételünk azonban a jelenlegi adómértékkel, az 1,5 %-kal számolva nem fog ilyen arányban emelkedni, ezért fontos, hogy legalább szinten tarthassuk az adóbevételünket, mivel ez maradt az egyetlen szabadon felhasználható bevételi forrásunk- mivel minden más, az államtól kapott normatíva támogatás feladatalapú, tehát kizárólagosan arra lehet felhasználni, amilyen célra azt kapja önkormányzatunk. Szabad mozgásterünk egyedül a helyi adó bevételünkből marad.

A jelenlegi körülmények között nem a HIPA abszolút tömegének a növelése (új vállalkozók Ibrányba csábítása) a megoldás kulcsa, inkább cél lehet a jelenlegi normatíva kiegészítést / elvonást meghatározó sávunkat megőrizve (1,4 %-osra korrigált adóönerőben a 11.000 Ft alatt maradva), MEGEMELNI a HIPA mértékét Ibrányban. Azaz az adózók számát megtartva megemelni az adókulcsot.

1 tized százalék emelés mintegy 5,5 M Ft plusz bevételt generálna, tehát az 1,5-ről 1,7 %-ra emelés plusz 11 M Ft bevételt, míg 1,8 %-ra történő emelés, 16,5 M Ft plusz bevételt jelentene a jelenlegihez képest. A normatívánk ha a 11.000 Ft/fő adóerőképességen belül maradnánk változatlan maradna (nincs normatíva csökkentés!), de az összes elkölthető pénzünk tömege nőne az emeléssel – amely bevétel növekedés elősegíthetné a megvalósítandó pályázatainkhoz szükséges megemelkedett önerő biztosítását. Ha mégis meghaladnánk 2020 évben a 11.000 Ft/fő adóerőképességi sávot, akkor pedig az elvonás (-36 M Ft) csökkenne valamelyest.

**2.§-hoz**:

Az iparűzési adó mérték emelése 2020. január 1. napjától lenne hatályos. Ehhez a rendeletet előtte legalább 30 nappal előre ki kell hirdetni.

A rendelet-tervezetben 2 változatot készítettünk. Az „A” változat alacsonyabb, míg a „B” változat magasabb iparűzési adó mértékének emelésére tesz javaslatot. Felkérem Tóth Balázsnét, a Bizottság elnökét, hogy mondja el véleményüket az előterjesztéssel kapcsolatban.

Tóth Balázsné Pénzügyi Bizottság elnöke: A Bizottság a rendelet-tervezetet megtárgyalta, és egy „C” változatot ajánlata elfogadásra a Képviselő-testület részére.

A Bizottság javaslata az, hogy az iparűzési adó emelését 2 lépcsőben vezesse be az Önkormányzat 2020. Január 01-től 1,6%-ra, 2021. Január 01-től 1,7%-ra emeljük sávosan.

Trencsényi Imre polgármester: Az én meglátásom az, hogy ha már népszerűtlen dolgot hozunk, egyszerűbb lenne egyszerre meghozni.

Tóth Balázsné Pénzügyi Bizottság elnöke: A bizottság nagy része ezt a javaslatot támogatta.

Kovács Ferenc képviselő-testületi tag: Mindenhol adócsökkentés van, csak nálunk van adóemelés.

Kulcsár Béla alpolgármester: Mint vállalkozó én is úgy gondolom, hogy ezt az 1 százalékot be tudjuk vállalni.

Tábori Tibor képviselő-testületi tag: Ez mit jelent nekünk a költségvetésünkben?

Dóka Zoltán pénzügyi iroda vezető: Ez azt jelenti, hogy ha 1 forinttal több adóbevételünk van, akkor normális logika szerint 1 forinttal kevesebb támogatást kellene várnunk az államtól. Ha 5 forinttal kevesebb, akkor 5 forinttal több támogatást kellene kapnunk. Sávok vannak kitalálva, és ezek a sávok lépcsők, tehát a 11.200 forint lesz

Azt mondjuk, hogy hívjuk ide a vállalkozókat, majd az ő adójuk pótolja a költségvetésünkből hiányzó összeget. De nem így működik a dolog. Sávok vannak kitalálva, és ezek a sávok, lépcsők, és amikor fellépsz a következő lépcsőre, mivel az új belépők át fognak bennünket tolni ezen az összeghatáron.

Ez azt jelenti, hogy 36 millió forint hiányozni fog a költségvetésünkből.

Tehát nincs más lehetőségünk, csak hogy ezt meglépjük, mindenképpen meg kell próbálni azt, mert a félt állami kiesést, valamilyen formában pótolni kell. Amennyiben a Képviselő-testület fél százalékos emelés mellett döntött volna, az 27,5 millió forint bevételt jelentene.

Nyíregyházán, és Kemecsén, 2% a helyi adó, és Kemecse Ibránnyal összevethető erősségű város.

Trencsényi Imre polgármester: Javaslom a Képviselő-testületnek, hogy helyi adók bevezetéséről szóló 25/2013.(XII.03.)Önkormányzati rendelet úgy módosítsuk, hogy az állandó jelleggel végzett iparűzési tevékenység esetén az adó mértékét az adóalap 2020. január 01-től

1,7%-ra emeljük.

A Képviselő-testület a javaslatot 7 igen szavazattal, és 2 tartózkodással elfogadta, és az alábbi rendeltet alkotta:

**Ibrány Város Önkormányzata Képviselő Testületének**

**21/2019 (XI.26.) önkormányzati rendelete**

**A helyi adók bevezetéséről szóló 25/2013 (XII.03.)önkormányzati rendelet módosításáról**

Ibrány Város Önkormányzata a helyi adókról szóló 1990. évi C. törvény 1. §. (1) bekezdésében, 6. §-ában és a 43. § (3) bekezdésében kapott felhatalmazása alapján, a Magyarország Alaptörvénye 32. cikk (1) bekezdés h) pontja meghatározott feladatkörében eljárva a következőket rendeli el:

1.§.

**A helyi adók bevezetéséről szóló 25/2013 (XII.03.)önkormányzati rendelet ( továbbiakban: Rendelet) 3. § (1) bekezdés helyébe a következő rendelkezés lép:**

„ (1) Állandó jelleggel végzett iparűzési tevékenység esetén az adó mértéke az adóalap **1,7%-**a.”

2.§

Ez a rendelet 2020. január 1. napján lép hatályba, s a hatálybalépését követő napon egyidejűleg hatályát veszti.

**Trencsényi Imre Bakosiné Márton Mária**

**Polgármester jegyző**

**5.Napirendi pont**

**Beszámoló az önkormányzati adóhatóság tevékenységéről, különös tekintettel az adóellenőrzések végrehajtására, valamint az adóhátralékok beszedésére irányuló végrehajtási tevékenység alakulására**

**Előadó: Bakosiné Márton Mária jegyző**

Trencsényi Imre polgármester: A napirendi pontot megtárgyalta a Képviselő-testület Pénzügyi Bizottsága. Felkérem Tóth Balázsnét, a Bizottság elnökét,hogy mondja el véleményüket az előterjesztéssel kapcsolatban.

Tóth Balázsné Pénzügyi Bizottság elnöke: Az előterjesztést a Bizottság megtárgyalta, melynek alapján a Képviselő-testület részére elfogadásra javasolja azzal a kiegészítéssel, hogy 2020-ban hangsúlyosabb legyen a mezőőri járulék behajtása, és ennek egy kidolgozottabb formája legyen.

Haluska András képviselő-testületi tag: A mezőőri járulék bevétele 5,5 millió forint kellene legyen, ami azt jelenti, hogy Ibrányban a fele földtulajdon, földhasználat nincs bevallva. Meg kell tárgyalnunk, hogy kell-e ez nekünk, mert van aki becsületesen befizeti, van aki nem, így lehet, hogy nincs is szükség mezőőrre.

Dr. Szegedi Tibor alpolgármester: Nem egyszerű az Önkormányzat helyzete. Sajnos az adómorál nagyon nem javul. Az adócsoport munkáját, erőfeszítéseit meg kell köszönjük, mert megteszik amit lehet.

Az idegenforgalmi adót törölnünk kellene, abból semmi bevételünk nem volt eddig, és ezután sem igen várható.

Trencsényi Imre polgármester: Benne kellene még hagynunk a rendeletünkben az idegenforgalmi adót, mert jelenleg két olyan folyamatban lévő pályázatunk is van, ami miatt szükség lehet később erre az adónemre.

Szabó P. Judit képviselő-testületi tag: Érdeklődnék, hogy az ibrany.hu weboldalán mikor került frissítésre az adósok névsora?

Bakosiné Márton Mária jegyző: 2019. októberében, van is utalás erre a beszámolóban. Az az igazság, hogy nagyon nehéz a helyzetünk, mert a nagy cégek közül vannak, amelyek már megszűntek, 400-500 ezer forint jellegű adótartozást szoktunk bejelenteni, a felszámolási eljárásban, amely bejelentésnek van egy díja. Ebből bevételünk még soha nem származott, mivel a behajtásnál a sorban megelőz minket a NAV.

Van egy másik réteg, az ingó vagyon, a gépjármű, amiből bevételünk lehetne, de ügyesen átíratják az autót, és csak loholunk a pénzünk után

Dr. Szegedi Tibor Zsolt alpolgármester: Igazából a mezőőri járulékkal kellene valamit csinálnunk. Jelenleg a földalapú támogatás 70.000.- forint/ ha, és a mezőőzőri járulék összege 1200 forint hektár /év, ami nem lenne a számukra olyan nagy összeg.

Kovács Ferenc képviselő-testületi tag: Éles András bizottsági tag társamnak volt egy javaslata, amit jegyző asszony is mondott, hogy volt már erre javaslat, hogy tájékoztatást kellene kérnünk a Földhivataltól a földtulajdonokról, ami alapján talán be tudnánk hajtani a járulékot.

Bakosiné Márton Mária jegyző: Mi kértünk már adatszolgáltatás az MVH-tól, a földalapú támogatásokkal kapcsolatban, kaptunk is egy adatbázist, ahol mondtam, hogy humán erőforrás korlátainkra való tekintettel ez nem igazán kivitelezhető. A nagyobbakat tudtuk kiszűrni, ha jobban lesz rá kapacitásunk a következő éven, akkor ezt megpróbáljuk leellenőrizni. Volt olyan ügyfél, aki jogorvoslati eljárást nyújtott be a mezőőri járulékkal kapcsolatban.

Trencsényi Imre polgármester: Javaslom a Képviselő-testületnek, hogy az önkormányzati adóhatóság munkájáról szóló beszámolót fogadjuk el azzal, hogy 2020. éven az adóelleőrzések során legyen kiemelt feladat a mezőőri járulék kivetése és behajtása.

A képviselő-testület a javaslatot 9 igen szavazattal elfogadta, és a következő határozatot hozta:

**D3**

**IBRÁNY VÁROS KÉPVISELŐ TESTÜLETÉNEK**

**199./2019. (XI.25.)KT. sz.**

**H a t á r o z a t a**

A K É P V I S E L Ő – T E S T Ü L E T

az önkormányzati adóhatóság tevékenységéről szóló - különös tekintettel az adóellenőrzések végrehajtására, valamint az adóhátralékok beszedésére irányuló végrehajtási tevékenységre - beszámolót megtárgyalta, azt elfogadja.

U T A S AÍ T J A

a jegyzőt, hogy 2020. évben az adóhatóság fokozottan kísérje figyelemmel a mezőőri járulékok bevallását, azt kiemelten ellenőrizze és törekedjen a behajtásra.

Felelős: Bakosiné Márton Mária jegyző

Határidő: 2020. novembere - beszámolásra

**6.) Napirendi pont**

**A Képviselő-testület 2020. évi munkatervének jóváhagyása**

**Előadó: Trencsényi Imre polgármester**

Trencsényi Imre polgármester: Megkerestük a civil szervezeteket, intézményvezetőket javaslattételre, egy javaslat érkezett olyan napirendi pontra, ami egyébként is kötelező napirend.

Kérem a Képviselő-testületi tagokat, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom, hogy a Képviselő-testület 2020. évi munkatervének jóváhagyása című napirendi pontot fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

IBRÁNY VÁROS KÉPVISELŐ TESTÜLETÉNEK

200/2019. (XI.25.) KT. sz.

H a t á r o z a t a

A K É P V I S E L Ő - T E S T Ü L E T

**a 2020. évi Munkatervét az alábbiakban határozza meg és fogadja el:**

|  |  |
| --- | --- |
| **Az ülés tervezett időpontja** | **Tervezett napirendi pont megnevezése, előterjesztője, az előkészítésben közreműködők, (SZMSZ-ben meghatározott állandó meghívottakon túli) meghívottak** |
| **2020. január** | 1.)Beszámoló a lejárt határidejű határozatok végrehajtásáról, a két képviselő-testületi ülés között végzett munkáról  Előadó: polgármester  Előkészítésben közreműködnek: Jegyző, irodavezetők  2.) Beszámoló a temető üzemeltetés során 2019. évben végzett tevékenységről, tapasztalatokról.  Előadó: Szennai János intézményvezető  3.) A Roma nemzetiségi Önkormányzattal kötött  Együttműködési megállapodás felülvizsgálata  Előadó: jegyző  4.) Szép Környezet Díj új arculatára pályázat kiírása.  Előadó: polgármester  Előkészítésben részt vesz: Szavazatszámláló, Ügyrendi és Jogi Bizottság  5.) Közmeghallgatás időpontjának kitűzése  Előadó: polgármester  6.) Tanácsnokok tájékoztatója az előző évben végzett munkáról  Előadó: Kovács Ferenc tanácsnok  Tábori Tibor tanácsnok  Kérdések, közérdekű bejelentések |
| **2020. február**  **2020. február** | *1.) Beszámoló a lejárt határidejű határozatok végrehajtásáról, a két képviselő-testületi ülés között végzett munkáról*  *Előadó: polgármester*  *Előkészítésben közreműködnek: Jegyző, irodavezetők*  2.)Az önkormányzat 2020. évi költségvetésének megállapítása  Előadó: polgármester  Előkészítésben közreműködik: Pénzügyi Bizottság  3.)Tájékoztató a Nyírségi Református Egyházmegye részére fenntartásra átadott Idősek Otthona 2019. évi tevékenységéről, a város időskorú lakosságának ellátásában való közreműködésről, különös tekintettel a feladat-ellátási megállapodás keretében végzett szociális feladatokra.  Előadó: fenntartó Nyírségi Református Egyházmegye Idősek Otthona vezetője  Előkészítésben részt vesz: Szociális-és Egészségügyi Bizottság  Meghívott: Nyírségi Református Egyházmegye képviselője  4.) Tájékoztató a Szalmaszál Fogyatékos Embereket Segítő Szolgálat Támogató Szolgálatának (Ibrány, Dózsa Gy. u. 52.) 2019. évi tevékenységéről, feladat-ellátási megállapodás alapján  Előadó: Egyesület elnöke  Az előkészítésben részt vesz: Szociális és Egészségügyi Bizottság  5.) Beszámoló a jelzőrendszeres házi segítségnyújtási feladat Ibrány településen történő 2019. évi ellátásáról feladatellátási szerződésben foglaltak alapján  Előadó: Gávavencsellői Szociális Szolgáltatási Társulás  Előkészítésben részt vesz: Szociális-és Egészségügyi Bizottság  6.) Beszámoló az ILMKKS 2019.évi szakmai tevékenységéről, ezen belül Kiemelten a Könyvtár tevékenységéről, és a 20209. évi rendezvényterv véleményezése, jóváhagyása  Előadó: intézményvezető/igazgató  7.) A polgármester 2020. évi szabadságolási ütemtervének jóváhagyása  Előadó: jegyző  8.) .) Beszámoló a Polgármesteri Hivatal 2019. évi tevékenységéről  Előadó: jegyző  Kérdések, közérdekű bejelentések |
| **2020. március** | 1.) Beszámoló a lejárt határidejű határozatok végrehajtásáról, a két képviselő-testületi ülés között végzett munkáról Előadó: polgármester Előkészítésben közreműködnek: Jegyző, irodavezetők  2.) Tájékoztató a város közbiztonságának 2019. évi helyzetéről Előadó: Ibrány Rendőrőrs parancsnoka Meghívott: Rendőrőrs Parancsnoka, Nyíregyháza Városi Rendőrkapitány  3.) Beszámoló az Önkormányzati Tűzoltóság és az Önkéntes Tűzoltó Egyesület 2019.évi tevékenységéről Előadó: Tűzoltóparancsnok 4.)Tájékoztató a Sz.-Sz.-B. Megyei Katasztrófavédelmi Igazgatóság Kisvárdai Katasztrófavédelmi Kirendeltség 2019. évi tevékenységéről. Beszámoló a Kisvárdai Katasztrófavédelmi Kirendeltség Kisvárdai Hivatásos  Tűzoltóparancsnokság 2019 évi tűzvédelmi tevékenységéről Előadó: Kisvárdai Tűzoltóparancsnokság parancsnoka  5.)Beszámoló a Nyíregyháza Hivatásos Tűzoltóparancsnokság 2019. évi munkájáról  Előadó: Nyíregyháza Hivatásos Tűzoltóparancsnokság parancsnoka  6.) Tájékoztató a Polgárőr Egyesület 2019.évben végzett munkájáról  Előadó: Egyesület elnöke  7.) 2020.évi közbeszerzési terv jóváhagyása Előadó: polgármester 8.) Óvodai beiratkozás időpontjának meghatározása  Előadó: Ibrány Városi Óvoda vezetője  9.) Az önkormányzat 2020-2024 közötti Gazdasági Programjának jóváhagyása  Előadó: Polgármester  Előkészítésben részt vesz: Pénzügyi Bizottság  Kérdések, közérdekű bejelentések |
| **2020. április** | 1.) Beszámoló a lejárt határidejű határozatok végrehajtásáról, a két képviselő-testületi ülés között végzett munkáról Előadó: polgármesterElőkészítésben közreműködnek: Jegyző, irodavezetők 2./ Óvodai csoportok számának meghatározása a 2020/2021 nevelési évre  Előadó:polgármester  Kérdések, közérdekű bejelentések |
| **2020. május** | 1.) Beszámoló a lejárt határidejű határozatok végrehajtásáról, a két képviselő-testületi ülés között végzett munkáról  Előadó:polgármester  Előkészítésben közreműködnek: Jegyző, irodavezetők  2.)Beszámoló a MEDI-AMB Nonprofit Kft 2019. évi gazdálkodásáról, tevékenységéről  Előadó**:** MEDI-AMB Kft ügyvezető  3./ A településen folyó 2019. évi gyermekvédelmi és gyermekjóléti feladatok értékelése  Előadó: jegyző  Előkészítésben közreműködik: Szociális- és Egészségügyi Bizottság  Gyermekjóléti és Családsegítő Szolgálat Vezetője  4.) Beszámoló az önkormányzat 2019. évi költségvetésének végrehajtásáról. Ezen belül: - önkormányzat adósságállományának alakulása  - Gazdasági Program időarányos végrehajtása,  Előadó: polgármester  Előkészítésben közreműködik: Pénzügyi Bizottság  5.) Ibrány Város Önkormányzata és költségvetési  szervei 2019. évi költségvetési maradványa és  vállalkozási maradványa 2020 évi  felhasználásának indoklása  Előadó: polgármester  Előkészítésben közreműködik: Pénzügyi Bizottság  6.) Beszámoló az önkormányzat és intézményeinél lefolytatott 2019.évi belső ellenőrzés tapasztalatairól  Előadó: belső ellenőr  Előkészítésben közreműködik: Pénzügyi Bizottság  7.) Dr. Nagy Ferenc tanulmányi ösztöndíj odaítélése  Előadó: Trencsényi Imre polgármester  Kérdések, közérdekű bejelentések |
| **2020. június** | 1.) Beszámoló a lejárt határidejű határozatok végrehajtásáról, a két képviselő-testületi ülés között végzett munkáról  Előadó: polgármester  Előkészítésben közreműködnek: Jegyző, irodavezetők  2./ Pénzügyi Bizottság beszámolója az átruházott hatáskörben hozott döntéseiről  Előadó: Pénzügyi Bizottság elnöke  2/a./ Szociális-és Egészségügyi Bizottság elnökének beszámolója a bizottság átruházott hatáskörben hozott döntéseiről  Előadó: Szociális-és Egészségügyi Bizottság elnöke  2./b Polgármester beszámolója az átruházott hatáskörben hozott döntéseiről  Előadó: Polgármester  2/c/ Közbeszerzési Bizottság elnökének beszámolója a bizottság átruházott hatáskörben hozott döntéseiről  Előadó: Közbeszerzési Bizottság elnöke  2/d/ Jegyző beszámolója az átruházott hatáskörben hozott döntéseiről  Előadó: Jegyző  3.)2020. évi kitüntetési javaslatok elbírálása  Előadó**:** Szavazatszámláló Ügyrendi Jogi Bizottság elnöke  Előkészítésben részt vesz: Szavazatszámláló Ügyrendi Jogi Bizottság  Kérdések, közérdekű bejelentések |
| **2020. augusztus**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  **2020. szeptember** | 1./ Beszámoló a lejárt határidejű határozatok végrehajtásáról, a két képviselő-testületi ülés között végzett munkáról  Előadó: polgármester  Előkészítésben közreműködnek: Jegyző, irodavezetők  **2./ „Szép Környezet 2020” díjban részesülő ingatlantulajdonosok meghatározása**  **Előadó: Szavazatszámláló Ügyrendi Jogi Bizottság elnöke**  **Előkészítésben részt vesz: Szavazatszámláló Ügyrendi Jogi Bizottság**  3/ Város Kiváló Tanulója ösztöndíj és a Város Kitűnó Tanulója 2020. kitüntetés odaítélése  Előadó: Szavazatszámláló, Ügyrendi és Jogi Bizottság elnöke  4./ Ibrányi Református Egyházközség beszámolója az óvodai feladatok ellátásáról a köznevelési szerződésben foglaltak alapján  Előadó: Ibrányi Református Egyházközség képviselője  Kérdések, közérdekű bejelentések  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  1.) Beszámoló a lejárt határidejű határozatok végrehajtásáról, a két képviselő-testületi ülés között végzett munkáról Előadó: polgármester Előkészítésben közreműködnek: Jegyző, irodavezetők  2.) A városban folyó verseny és tömegsport, egészséges életmód helyzetének bemutatása, aktuális feladatok, célok meghatározása  Előadó: Sport Bizottság elnöke  3./ Beszámoló a TÁMOP 5.2.2. projekt keretében megvalósult Varázssziget  Gyermekház tovább-működése alatt végzett munkájáról.  Előadó: gyermekház vezető  Előkészítésben közreműködik: Szociális és Egészségügyi Bizottság  4./ Ibrányi László Művelődési Központ, Könyvtár és Sportcentrum intézményvezetői pályázat kiírása  Előadó: Trencsényi Imre polgármester  Kérdések, közérdekű bejelentések |
| **2020. október** | 1.)Beszámoló a lejárt határidejű határozatok végrehajtásáról, a két képviselő-testületi ülés között végzett munkáról  Előadó: polgármester  Előkészítésben közreműködnek: Jegyző, irodavezetők  2.) Helyi Esélyegyenlőségi Program felülvizsgálata  Előadó: Polgármester  Előkészítésben részt vesz: Egészségügyi és Szociális Bizottság, Szociális Kerekasztal  Kérdések, közérdekű bejelentések |
| **2020. november** | 1.)Beszámoló a lejárt határidejű határozatok végrehajtásáról, a két képviselő-testületi ülés között végzett munkáról  Előadó: polgármester  Előkészítésben közreműködnek: Jegyző, irodavezetők  2.)Beszámoló az önkormányzati adóhatóság adóztatási tevékenységéről, különös tekintettel az adóellenőrzési és az adó végrehajtási tevékenység alakulására  Előadó: jegyző  Előkészítésben közreműködik: - Pénzügyi Bizottság  3.)A képviselő testület 2021. évi munkatervének megtárgyalása  Előadó: polgármester  Előkészítésben közreműködnek: Testületi tagok, bizottságok,  nemzetségi önkormányzat elnöke, intézményvezetők, a településen működő civil szervezetek  Kérdések, közérdekű bejelentések |
| **2020. december** | 1.) Beszámoló a lejárt határidejű határozatok végrehajtásáról, a két képviselő-testületi ülés között végzett munkáról  Előadó: polgármester  Előkészítésben közreműködnek: Jegyző, irodavezetők  2.) Az önkormányzat 2021. évi költségvetése megalkotásának előkészítéséhez kapcsolódó bérleti szerződések, valamint az önkormányzat ár-díj megállapító rendeleteinek felülvizsgálata  Előadó: polgármester  Előkészítésben közreműködik:  - Pénzügyi Bizottság, Ügyrendi Bizottság  - témához kapcsolódóan bizottságok  3.) Beszámoló az MNV Zrt-től ingyenesen átvett Ibrány 0431/2 hrszú gátőrház ingatlan 2020. évi hasznosításáról  Előadó: polgármester  4.) Beszámoló az átruházott hatáskörben hozott döntésekről  4/a ./ Pénzügyi Bizottság beszámolója az átruházott hatáskörben hozott döntéseiről  Előadó: Pénzügyi Bizottság elnöke  4/b./ Szociális-és Egészségügyi Bizottság elnökének beszámolója a bizottság átruházott hatáskörben hozott döntéseiről  Előadó: Szociális-és Egészségügyi Bizottság elnöke  4./c Polgármester beszámolója az átruházott hatáskörben hozott döntéseiről  Előadó: Polgármester  4/d/ Közbeszerzési Bizottság elnökének beszámolója a bizottság átruházott hatáskörben hozott döntéseiről  Előadó: Közbeszerzési Bizottság elnöke  4/e/ Jegyző beszámolója az átruházott hatáskörben hozott döntéseiről  Előadó: Jegyző  5.)A belső ellenőrzés 2021. évi, kockázatelemzésen alapuló ütemtervének jóváhagyása  Előadó**:** jegyző  6.) Ibrányi László Művelődési Központ, Könyvtár és Sportcentrum intézményvezetői álláshelyre kiírt pályázat elbírálása  Előadó: Trencsényi Imre polgármester  7.) Átmeneti gazdálkodásról szóló önkormányzati rendelet megalkotása  Előadó: polgármester  Előkészítésben részt vesz: Pénzügyi Bizottság  Kérdések, közérdekű bejelentések |

UTASÍTJA

A jegyzőt, hogy a munkatervet az irodavezetők és az intézményvezetők részére küldje meg.

Felelős: Bakosiné Márton Mária jegyző

Határidő: 2019. december 15.

**7.Napirendi pont**

**Ibrány Város Önkormányzata és Ibrány Város Roma Nemzetiségi Önkormányzata között kötendő megállapodás jóváhagyása**

**Előadó: Trencsényi Imre polgármester**

Trencsényi Imre polgármester: Az államháztartásról szóló 2011. évi CXCV. törvény, (Áht).6/C § (2) bekezdésének alapján a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.

Az együttműködési megállapodást az alakuló ülést követő 30 napon belül kell felülvizsgálni. Ezen kötelezettségünknek teszünk most eleget. A Roma nemzetiségi Önkormányzat alakuló ülése 2019. október 28-án volt. A felülvizsgálat során a mellékletben szereplő tervezet szerinti megállapodást (régi megállapodás egységes szerkezetben az eddigi módosításokkal) hagyjuk jóvá, s kössük meg az újonnan alakult Roma Nemzetiségi Önkormányzattal, miután azt ők elfogadták.

Van-e valakinek kérdése, észrevétele a napirendi ponttal kapcsolatban?

Tóth Balázsné képviselő-testületi tag: Én örülök, hogy résztvevője lesz a Képviselő-testületi üléseinknek a Nemzetiségi Önkormányzat elnöke. Reménykedem abban, hogy a Családsegítő szolgálattal, óvodákkal jó lesz az együttműködés.

Szoboszlai Ildikó Gyermekjóléti és Családsegítő Szolgálat vezetője: Az lenne a kérésem, hogy segítsétek a munkánkat, működjetek együtt velünk, mert időszerű lenne, hogy a négy év passzivitás után, egy fiatal, ambiciózus vezető segítségével, végre együtt tudjunk dolgozni.

Balogh Zoltán Nemzetiségi Roma Önkormányzat elnöke: Azon fogunk dolgozni, hogy az együttműködés jó legyen közöttünk. Örülök, hogy három fiatal is bekerült a testületbe, úgy gondolom, hogy a szándék megvan bennük. Részt veszünk több fórumon is, lesz feladat bőven, és nagyon jó csapat állt össze. Remélem, hogy gyümölcsöző lesz az együttműködés.

Trencsényi Imre polgármester: Javaslom a Képviselő-testületnek, hogy az Ibrány Város Önkormányzata és Ibrány Város Roma Nemzetiségi Önkormányzata között kötendő megállapodás jóváhagyása című előterjesztést hagyjuk jóvá.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**201/2019. (XI.25.)KT. sz.**

**H a t á r o z a t a**

**Ibrány Város Önkormányzata és Ibrány Város Roma Nemzetiségi Önkormányzata között kötendő megállapodás jóváhagyása**

**c. napirendi ponthoz**

A KÉPVISELŐ-TESTÜLET

a nemzetiségek jogairól szóló 2011. évi CLXXIX. törvény 80. § (2) bekezdésében meghatározott kötelezettségének eleget téve, Ibrány Város Roma Nemzetiségi Önkormányzatával kötöttegyüttműködési megállapodást a melléklet szerint jóváhagyja.

Felhatalmazza a polgármestert, hogy az együttműködési megállapodást aláírja.

Felelős: Trencsényi Imre polgármester

Határidő: 2019. december 15.

201/2019. (XI.25.) sz. Határozat melléklete

**Ibrány Város Önkormányzatának Ibrány Város Roma nemzetiségi Önkormányzattal kötött megállapodása**

**Egységes szerkezetben**

mely létrejött egyrészt **Ibrány Város Önkormányzata** 4484 Ibrány, Árpád u. 5-7. sz. (a továbbiakban: Városi Önkormányzat) képviseletében Trencsényi Imre polgármester, másrészt **Ibrány Város Roma Nemzetiségi Önkormányzata** 4484 Ibrány, Hősök tere 3. (a továbbiakban: Nemzetiségi Önkormányzat) képviseletében Balogh Zoltán elnök között az alábbiak szerint:

A megállapodást az együttműködő felek a 2011. évi CLXXIX. Nemzetiségek jogairól szóló törvény (továbbiakban: Nek tv.), az államháztartásról szóló 2011. évi CXCV. törvény (továbbiakban: Áht.), valamint ennek végrehajtásáról szóló 368/2011. (XII. 31.) kormányrendelet alapján kötik.

Az Áht. 6/C. § (2) bekezdés b) alapján a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a helyi nemzetiségi önkormányzat székhelye szerinti helyi önkormányzat önkormányzati hivatala gondoskodik. A helyi önkormányzat és a nemzetiségi önkormányzat a feladatok ellátásának részletes szabályait a nemzetiségek jogairól szóló törvény szerinti megállapodásban rendezik. A szerződő felek jelen megállapodásban rögzítik a költségvetés elkészítésének, jóváhagyásának eljárási rendjét, és a költségvetési gazdálkodással, az információs és adatszolgáltatási, valamint a nyilvántartási tevékenységgel, illetve a vagyonkezeléssel összefüggő szabályokat.

A megállapodás szabályainak kialakítása

* Magyarország helyi önkormányzatairól szóló 2011. évi CLXXXIX. törvény,
* a nemzetiségek jogairól szóló 2011. évi CLXXIX. törvény,
* az államháztartásról szóló 2011. évi CXCV. törvény, valamint az ennek végrehajtására kiadott
* az államháztartásról szóló törvény végrehajtásáról szóló 368/2011. (XII.31.) Korm. rendelet,
* az államháztartás számviteléről szóló 4/2013. (I. 11.) Korm. rendelet előírásainak figyelembevételével történt.

**I. Általános rendelkezések**

1. Felek megállapodnak, hogy Ibrány Város Roma Nemzetiségi Önkormányzat megtartandó üléseinek jegyzőkönyvét az Ibrányi Polgármesteri Hivatal jegyző által munkaköri leírásában kijelölt köztisztviselője segítségével írásba foglalják.

2. Az elkészült jegyzőkönyveknek a Szabolcs-Szatmár-Bereg. Megyei Kormányhivatalhoz az NJT rendszerén keresztül történő elektronikus megküldéséről Ibrány Város jegyzője által megbízott köztisztviselő gondoskodik

3. Az Önkormányzat a nemzetiségi önkormányzat működéséhez szükséges személyi és tárgyi feltételeket biztosítja. A feladatellátáshoz szükséges helyiséget a berendezéssel és a technikai eszközökkel együttesen ingyenesen biztosítja igény szerint, jelenleg a Polgármesteri Hivatalban, Ibrány, Árpád u. 5-7. szám alatt.

A helyiség infrastruktúrájához szükséges rezsiköltséget és fenntartási költséget az Önkormányzat viseli, mely alól kivételt képeznek a Nemzetiségi Önkormányzati tagok és tisztségviselők telefonhasználatának költségei. Az önkormányzat által a TOP 4.3.1-2015 kódszámú projekt keretében Ibrány Kossuth utca 27. sz. alatt megvalósuló Közösségi Ház felépülése, használatba adása után a Roma nemzetiségi Önkormányzat részére ezen ingatlanban lesz biztosítva állandó jelleggel a megfelelő irodahelyiség, kizárólagos használattal.

4. Az Önkormányzat ellátja a nemzetiségi önkormányzat testületi üléseinek előkészítését, a testületi döntések és a tisztségviselők döntéseinek előkészítését, és az ehhez kapcsolódó nyilvántartási, sokszorosítási, postázási feladatokat és egyéb működéssel, gazdálkodással kapcsolatos nyilvántartási, iratkezelési feladatokat. Az ezt meghaladó feladatok fedezetét és az egyéb működési költségeket a nemzetiségi önkormányzat az állami támogatás és egyéb bevételeiből biztosítja.

**5.** A helyi önkormányzat részéről a jegyző, távolléte esetén – megbízottja - az önkormányzat megbízásából és képviseletében a nemzetiségi önkormányzat testületi ülésein részt vesz és jelzi, amennyiben törvénysértést észlel.

**II. Gazdálkodás**

**1. A költségvetés elkészítésének és elfogadásának rendje**

**1.1. A nemzetiségi önkormányzat költségvetési határozatának elkészítése.**

1.1.1. A gazdálkodási ügyekre vonatkozóan a helyi önkormányzat a nemzetiségi önkormányzattal történő kapcsolattartásra a pénzügyi irodavezetőt jelöli ki.

1.1.2. A nemzetiségi önkormányzat elnöke a helyi önkormányzat Pénzügyi Irodája által előkészített költségvetési határozat-tervezetet az Áht-ban meghatározott határidőig nyújtja be a testületnek. A költségvetési határozatnak tartalmaznia kell a nemzetiségi önkormányzat költségvetési bevételeit és költségvetési kiadásait előirányzat-csoportok, kiemelt előirányzatok szerinti bontásban, a működési és felhalmozási célú bevételeket és kiadásokat, egymástól elkülönítetten, a külön jogszabályban meghatározott rend szerint.

1.1.3. A polgármester az Önkormányzat képviselő testülete által a nemzetiségi önkormányzat részére várhatóan meghatározott támogatás összegéről legkésőbb az Áht.-ban meghatározott határidő előtt legalább 5 nappal tájékoztatja a nemzetiségi önkormányzat Elnökét.

1.1.4. A nemzetiségi önkormányzat elemi költségvetését a nemzetiségi önkormányzat hagyja jóvá.

1.1.5. Az Önkormányzat a nemzetiségi önkormányzat költségvetésére vonatkozóan döntési jogosultsággal nem rendelkezik. Az Önkormányzat a nemzetiségi önkormányzat költségvetési határozata törvényességéért, bevételi és kiadási előirányzatainak megállapításáért és teljesítéséért, továbbá kötelezettségvállalásaiért és tartozásaiért nem felelős.

**2. A költségvetési el**ő**irányzatok módosításának rendje**

2.1. Ha a nemzetiségi önkormányzat az eredeti előirányzatán felül többletbevételt ér el, bevételkiesése van, illetve kiadási előirányzatain belül átcsoportosítást hajt végre, határozatával módosítja az éves költségvetésének előirányzatát.

2.2. A testület - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési határozatát. Az előirányzat-módosítást a jegyző (az általa megbízott pénzügyi ügyintéző) készíti elő.

**3. A költségvetési gazdálkodás lebonyolításának rendje**

**3.1. A költségvetés végrehajtása.**

3.1.1 A nemzetiségi önkormányzat gazdálkodásának végrehajtásával kapcsolatos feladatokat a Polgármesteri Hivatal pénzügyi irodája látja el.

3.1.2. Kötelezettségvállalás rendje. A nemzetiségi önkormányzat kiadási előirányzatai terhére a nemzetiségi önkormányzat elnöke vagy az általa írásban felhatalmazott nemzetiségi önkormányzati képviselő jogosult kötelezettségvállalásra. A kötelezettségvállalás nyilvántartását a pénzügyi iroda végzi. A kötelezettségvállalás előtt a kötelezettséget vállalónak meg kell győződnie arról, hogy a rendelkezésre álló fel nem használt előirányzat biztosítja-e a kiadás teljesítésére a fedezetet. Kötelezettségvállalás csak írásban és kötelezettség ellenjegyzése után történhet.

**3.1.3. Kötelezettségvállalás ellenjegyzése:**

Kötelezettségvállalás pénzügyi ellenjegyzésére az Ibrányi Polgármesteri Hivatal Pénzügyi és Városfejlesztési Irodájának vezetője, vagy az általa írásban kijelölt személy jogosult.

A pénzügyi ellenjegyzésre jogosultnak az ellenjegyzést megelőzően meg kell győződnie arról, hogy:

* A jóváhagyott költségvetés fel nem használt, illetve le nem kötött, a kötelezettségvállalás tárgyával összefüggő kiadási előirányzata rendelkezésre áll-e, illetve a befolyt vagy várhatóan befolyó bevétel biztosítja-e a fedezetet.
* Az előirányzat felhasználási terv szerint a kifizetés várható időpontjában a fedezet rendelkezésre áll-e.
* A kötelezettségvállalás nem sérti-e a gazdálkodásra vonatkozó szabályokat.
* Amennyiben a kötelezettségvállalás nem felel meg az előírtaknak, a pénzügyi ellenjegyzésre jogosultnak erről írásban tájékoztatni kell a kötelezettségvállalót, illetve a nemzetiségi önkormányzat elnökét. Ha a nemzetiségi önkormányzat elnöke, a tájékoztatás ellenére írásban pénzügyi ellenjegyzésre utasítja az ellenjegyzőt, az köteles az utasításnak eleget tenni. E tényről a nemzetiségi önkormányzat képviselő testületét haladéktalanul írásban kell értesíteni.

A pénzügyi ellenjegyzés tényét az ellenjegyző a kötelezettségvállalás dokumentumán aláírásávaligazolja.

**3.1.4. Teljesítés igazolása:**

A kiadás teljesítésének utalványozása előtt okmányok alapján ellenőrizni és igazolni kell a kiadások jogosságát, összegszerűségét, a szerződés, megrendelés, megállapodás teljesítését.

A teljesítés igazolásának a kincstár által számfejtett személyi jellegű juttatások kifizetését kivéve ki kell terjednie valamennyi kiadásra.

Teljesítés igazolás ellátására a Nemzetiségi Önkormányzat elnöke, vagy az általa írásban meghatalmazott személy jogosult.

A pénzügyi teljesítésre benyújtott bizonylat teljesítés igazolójának a kifizetés jogosságát, összegszerűségét, a szerződés, megrendelés, megállapodás, egyéb kötelezettségvállalás teljesítését kell aláírásával igazolnia.

Az igazolási kötelezettség végrehajtását

*„A kiadás teljesítésének jogosságát, összegszerűségét, a szerződés, megrendelés, megállapodás teljesítését igazolom„*

szöveg megjelölésével és az igazolás időpontjának feltüntetésével kell az arra jogosultnak aláírásával igazolni.

A kötelezettségvállalás alapján elvégzett teljesítés megtörténtét a megfelelő mellékletekkel dokumentáltan (szállítólevél, munkalap, felmérési napló, műszaki átvételi jegyzőkönyv) kell igazolni. Az igazolás történhet a számlán, a kifizetési bizonylaton közvetlenül, illetve a teljesítést igazoló külön nyomtatványon.

**3.1.5. Érvényesítés:**

A teljesítésigazolás alapján az érvényesítést az Ibrányi Polgármesteri Hivatal Pénzügyi és Városfejlesztési irodájának vezetője, vagy az általa írásban megjelölt személy végzi.

Az érvényesítés megtörténtét érvényesítési záradékban kell rögzíteni, amelynek tartalmaznia kell az „érvényesítve” megjelölést, az érvényesítés dátumát, az érvényesítő aláírását.

Az érvényesítő ellenőrzi az összegszerűséget, a fedezet meglétét és azt, hogy a megelőző ügymenetben a vonatkozó jogszabályokban, belső szabályzatokban foglaltakat betartották-e.

Az érvényesítés megtörténtét, illetve feladatának teljesítését az érvényesítő érvényesítési záradékkal igazolja.

**3.1.6. Utalványozás**

A kiadás utalványozása az érvényesített okmány alapján az elnök illetve az általa írásban felhatalmazott személy jogosult.

Utalványozni készpénzes fizetési mód esetén az érvényesített pénztárbizonylatra rávezetett, más esetben külön írásbeli rendelkezéssel lehet.

A külön írásbeli rendelkezésen fel kell tüntetni:

* az "utalvány" szót,
* a költségvetési évet,
* a befizető, kedvezményezett megnevezését, címét,
* a fizetés időpontját, módját, összegét, devizanemét,
* a bevétel, kiadás egységes rovatrend és kormányzati funkció szerinti számát és megnevezését, a terheléssel, jóváírással (kifizetéssel, bevételezéssel) érintett pénzeszköz államháztartási számviteli kormányrendelet szerinti könyvviteli számlájának számát és megnevezését,
* a kötelezettségvállalás nyilvántartási számát,
* az utalványozó keltezéssel ellátott aláírását, és
* az érvényesítést.

**3.2. A nemzetiségi önkormányzat számlái**

**3.2.1.** A nemzetiségi önkormányzat fizetési számláját (számlaszám:14100055-15524849-01000009) a SBERBANK Magyarországi Zrt. Nyíregyházi bankfiókjánál vezeti, mellyel kapcsolatos adminisztratív feladatokat a Polgármesteri Hivatal pénzügyi irodája végzi. A bankszámlán elhelyezett pénzeszközök felett a banknál bejelentett aláírásra jogosultak rendelkezhetnek, a bejelentésben meghatározott módon. A bankszámla feletti rendelkezési jog a Nemzetiségi Önkormányzat elnökét illeti meg.

A Roma Nemzetiségi Önkormányzat bankszámlája felett rendelkezni jogosult személy a Sberbank Magyaroszág Zrt. által működtetett elektronikus banki rendszeren keresztül minden hónap 20. napjáig a számfejtett tiszteletdíjak után fizetendő szociális hozzájárulási adó, illetve személyi jövedelemadó összegét elutalja a NAV adószámláira.

**3.3. Pénzellátás**

3.3.1. A nemzetiségi önkormányzat működésének általános támogatását a költségvetési törvényben meghatározottak szerint veszi igénybe.

**3.3.2.** A nemzetiségi önkormányzat önálló pénztárat működtet. A nemzetiségi önkormányzat házipénztárát az Ibrányi Polgármesteri Hivatal pénztárosa vezeti.

**3.3.3.** A házipénztár pénzszükséglete a Városi Önkormányzat által a Városi Önkormányzat mindenkori költségvetésében meghatározott működési célú támogatási összeg erejéig pénztárba befolyt készpénzbevételből, valamint a Nemzetiségi Önkormányzat fizetési számlájáról felvett készpénz útján biztosítható.

Készpénz a Nemzetiségi Önkormányzat házipénztárán keresztül akkor fizethető ki, ha a nemzetiségi önkormányzat elnöke a kifizetés teljesítéséhez szükséges dokumentumokat bemutatja, és szándékát a pénzfelvételt megelőző napon de. 11.00 óráig a Polgármesteri Hivatal Pénzügyi Irodájának jelzi.

**3.4. Szabályzatok**

Az Ibrányi Polgármesteri Hivatal belső szabályzataiban foglalt előírások a nemzetiségi önkormányzatra is kötelező érvényűek, azok hatálya kiterjesztésre került a nemzetiségi önkormányzatra.

**3.5. Személyügyek**

Az Ibrányi Polgármesteri Hivatal munkaügyi ügyintézője elvégzi a Roma Nemzetiségi Önkormányzat képviselői tiszteletdíjának számfejtését a Magyar Államkincstár központosított illetmény-számfejtési rendszerén keresztül és teljesíti az azzal kapcsolatos adatszolgáltatási kötelezettségeket.

**4. Költségvetési információ szolgáltatás rendje**

**4.1. Beszámolási kötelezettség teljesítésének rendje.**

**4.1.1.** A jogszabályban előírt, költségvetés teljesítésével, mérlegadatok alakulásával kapcsolatos adatszolgáltatást Ibrányi Polgármesteri Hivatal Pénzügyi Irodája végzi. Az Ibrányi Polgármesteri Hivatal készíti elő a zárszámadási határozat-tervezetet, amely a nemzetiségi önkormányzat testülete hagy jóvá.

**4.1.2.** A Nemzetiségi Önkormányzat költségvetésének végrehajtására vonatkozó zárszámadási határozat tervezetét a jegyző készíti elő és a Nemzetiségi Önkormányzat elnöke terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A zárszámadási határozat tervezetével együtt a képviselő-testület részére tájékoztatásul be kell nyújtani a kincstár 68/B. § szerinti ellenőrzése keretében a Nemzetiségi Önkormányzat éves költségvetési beszámolójával kapcsolatosan elkészített jelentését.

**4.1.3.** A Nemzetiségi Önkormányzat időközi költségvetési jelentését a költségvetési év első három hónapjáról április 20-áig, azt követően havonta, a tárgyhót követő hónap 20-áig, a költségvetési év tizenkét hónapjáról a költségvetési évet követő év február 5-éig a Magyar Államkincstár Regionális Igazgatóságának kell megküldenie. A jelentéseket a Hivatal készíti el és küldi be a Kincstár által üzemeltetett KGR K11 elektronikus rendszeren keresztül.

**4.1.4.** A Nemzetiségi Önkormányzat tárgynegyedévenként különböző statisztikai jelentések készítésére kötelezett. Ezen jelentéseket a Hivatal készíti el és küldi meg a KSH Területi Igazgatóságához a tárgynegyedévet követő hónap 20. napjáig.

**4.2. Vagyoni és számviteli nyilvántartás, adatszolgáltatás rendje**

4.2.1. A Polgármesteri Hivatal a nemzetiségi önkormányzat vagyoni, számviteli nyilvántartásait elkülönítetten vezeti.

4.2.2. A számviteli nyilvántartás alapjául szolgáló dokumentumokat (bizonylatokat, szerződéseket, bankszámlakivonatokat, számlákat, stb.) a nemzetiségi önkormányzat elnöke – vagy e feladattal megbízott tagja – köteles a polgármesteri hivatal nemzetiségi önkormányzat gazdasági ügyintézésével megbízott munkatársának leadni.

4.2.3. A vonatkozó rendeletekben meghatározott adatszolgáltatás során a szolgáltatott adatok valódiságáért, a számviteli szabályokkal és a statisztikai rendszerrel való tartalmi egyezőségéért a nemzetiségi önkormányzat képviselő-testületének elnöke, a helyi önkormányzat polgármestere és jegyzője együttesen felelős.

4.2.4. A nemzetiségi önkormányzat tulajdonában, illetve használatában álló vagyontárgyakról nyilvántartást a polgármesteri hivatal vezet. A leltározáshoz, selejtezéshez, illetve a vagyontárgyakban bekövetkező változásokról információt a nemzetiségi önkormányzat elnöke szolgáltat a jegyző által írásban kijelölt munkatárs számára.

**4.3. Záró rendelkezések**

**4.3.1.** A települési önkormányzat és intézményei belső ellenőrzésére vonatkozó szabályok vonatkoznak a nemzetiségi önkormányzat gazdálkodására. A belső ellenőrzési feladatokat az Önkormányzat és költségvetési szervei belső ellenőrzésére feladatainak ellátásával megbízott belső ellenőr végzi. Felek kijelentik, hogy a jelen megállapodásban rögzített eljárási rend szerint járnak el, az együttműködés során szabályait kölcsönösen betartják

4.3.2. A nemzetiségi önkormányzat törzskönyvi nyilvántartásba vételével és adószám igénylésével kapcsolatos feladatokat a Polgármesteri Hivatal Pénzügyi Irodája látja el. A szerződő felek jelen megállapodást határozott időre, a nemzetiségi önkormányzat megbízatásának idejére kötik, melyet évente január 31-ig, általános vagy időközi választás esetén az alakuló ülést követő 30 napon belül felül kell vizsgálni.

4.3.3. Az együttműködési megállapodást Ibrány Város Önkormányzatának Képviselőtestülete a ..**/2019 (XI. 25.) KT. számú határozatával**, Ibrány Város Roma Nemzetiségi Önkormányzatának Képviselő-testülete a Roma Nemzetiségi Önkormányzati 201**/2019. (XI. 25.) NÖK határozatával** jóváhagyta.

4.3.4 Jelen egységes szerkezetbe foglalt megállapodás mindkét fél általi jóváhagyás utolsó napját követő napon (2019 november ..) lép hatályba, s ezzel egyidejűleg az előzetesen elfogadott, előző testületek között létrejött megállapodás a hatályát veszti.

**Ibrány, 2019. november ...**

**Trencsényi Imre PH. PH. Balogh Zoltán**

**polgármester elnök**

**8.)Napirendi pont**

**Népkonyha szociális szolgáltatás biztosítása érdekében együttműködés megállapodás kötésének elhatározása a Nyírségi Szociális Centrum Szolgáltatóval**

**Előadó: Trencsényi Imre polgármester**

Trencsényi Imre polgármester: Önkormányzatunkat még az októberi önkormányzati választásokat megelőzően megkereste a Nyírségi Szociális Centrum azzal, hogy amennyiben az önkormányzat tudna a számukra megfelelő helyiséget rendelkezésre bocsátani, valamint olyan személyt ajánlani, aki megfelelő egészségügyi kiskönyvvel rendelkezik, s elvégzi kb. mintegy napi 3 órában az étel kiosztásával járó feladatokat egy szerény, nettó havi 21.000.-Ft összegű megbízási díj ellenében, akkor népkonyhai szolgáltatást hozna a városunkba.

A népkonyhai - rászoruló nagykorú személyek részére történő napi egyszeri meleg étel biztosításához – szolgáltatáshoz olyan helyiség kell, ahol asztalok, székek helyezhetők el az étel helyben történő elfogyasztása céljára (ebédlő), van a két nem részére illemhely, kézmosási lehetőség.

Jelenleg olyan helyiségünk, ami ennek megfelel (hiszen gyermekintézményein ebédlője erre a célra nem vehetők igénybe) – nincs.

Hamarosan elkészül azonban a TOP-4.3.1-15 pályázat keretében épülő új közösségi ház a Kossuth utcán, ami megfelelne ennek a feltételnek, hiszen van nemenként külön illemhely, és még akadálymentes mosdó is, s van egy közösségi programokra alkalmas nagyterem is benne, amiben ezt az étkeztetést le lehetne bonyolítani.

A szociálisan rászorulók részére nagy segítséget jelentene, ha naponta egy alkalommal ingyenesen főtt ételhez jutnának. A szolgáltató bérleti díjat ugyan nem tud fizetni a helyiség használatáért, azonban egy kisebb összegű (havi 10.000.-Ft) rezsi hozzájárulás fizetésére lenne lehetőségük. Mivel a közösségi házban előreláthatólag munkanapokon a kora délutáni órákban nagy valószínűséggel programok nem várhatók, összehangolható a népkonyhával a tevékenység.

Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

Haluska András képviselő-testületi tag: Szeretnék egy plusz pontot a szerződésbe javasolni.

A népkonyha működésével kapcsolatos tároló edények beszerzése a szolgálató feladata legyen.

Szoboszlai Ildikó Gyermekjóléti és Családsegítő Szolgálat vezetője: Mikortól működhetne ez?

Bakosiné Márton Mária jegyző: Ha az épület használatba vételi engedélyt megkapta, s a szolgáltató működési engedélyét módosítják. Valószínűleg 2020. II.l félévétől.

Kovács Ferenc képviselő-testületi tag: Az ételt helyileg kell fogyasztani, vagy elvitelre is kérhetik?

Bakosiné Márton Mária jegyző: Egy adag ételt el is lehet szállítani.

Trencsényi Imre polgármester: Javaslom a képviselő-testületnek, hogy az előterjesztést a határozat-tervezet szerint fogadjuk el azzal, hogy a megállapodási tervezet kiegészül azzal, h9ogy a szolgáltató feladata a népkonyához a szállító eszköz és a szállító edények biztosítása.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**Ibrány Város Képviselő Testületének**

**202/2019. (XI.25.) KT. sz.**

**h a t á r o z a t a**

**Népkonyha szociális szolgáltatás biztosítása érdekében együttműködési megállapodás kötésének elhatározása a Nyírségi Szociális Centrum szolgáltatóval**

**című napirendi ponthoz**

A K É P V I S E L Ő – T E S T Ü L E T

1. Megtárgyalta a Nyírségi Szociális Centrum (4400. Nyíregyháza, Szűrszabó út 4.sz.) szociális szolgáltató ajánlatát, s a városban, az önkormányzat tulajdonában lévő, - jelenleg még befejezetlen – Ibrány, Kossuth utca 27.sz. alatt létesülő Közösségi Házban biztosít helyiséget a népkonyha szolgáltatás céljára előreláthatólag 2020. július 1. napjától kezdőden.
2. Az 1.) pontban meghatározott szolgáltatás ellátására a melléklet szerinti együttműködési megállapodás megkötésével egyetért, azt jóváhagyja.

Felhatalmazza

a polgármestert, hogy a melléklet szerinti együttműködési megállapodást a Nyírségi Szociális Centrummal aláírja.

Határidő: 2020. március 31.

Felelős: Trencsényi Imre polgármester

202/2019 (XI.25.) KT. sz. Határozat melléklete

EGYÜTTMŰKÖDÉSI MEGÁLLAPODÁS

Amely létrejött egyrészről:

**Nyírségi Szociális Centrum (**székhely:4400 Nyíregyháza, Szűrszabó út 4. sz., adószám: 18649837-2-15, képviseli: Pozsgai Zsuzsánna Erzsébet) **(**továbbiakban: **Szolgáltató)**

Másrészről:

**Ibrány Város Önkormányzata** (4484. Ibrány, Árpád utca 5-7.sz adószám: 15732262-2-15 képviselő: **Trencsényi Imre, polgármester**) (továbbiakban: **Együttműködő partner);**

– a továbbiakban együttesen: **Együttműködő felek** – között az alulírott helyen és időben, az alábbi feltételekkel:

1. **Együttműködő felek** megállapodnak abban, hogy a **Szolgáltató**, mint fenntartó a **Ibrányi járásban**, Ibrány város közigazgatási területén szociális étkeztetés- népkonyha alapszolgáltatás megvalósításában működnek együtt.

**Az önkormányzat nyilatkozatot tesz arról, hogy a településen a szolgáltatás működéséhez jelen megállapodással hozzájárul.**

1. A szociális ellátás formája az 1993. évi III. tv. 57. §-a 1) c valamint a 62. § (1) szerinti szociális étkeztetés. Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen

a) koruk,

b) egészségi állapotuk,

c) fogyatékosságuk, pszichiátriai betegségük,

d) szenvedélybetegségük, vagy

e) hajléktalanságuk

miatt.

Az ellátásban részesítendők köre a szakmai szabályok körébe tartozó személyek.

1. Az Együttműködő felek megállapodnak abban, hogy jelen Együttműködési Megállapodás a Szolgáltató, jelen szolgáltatáshoz szükséges működési engedélyének jogerőssé válásának napjától öt év időtartamra jön létre.
2. **Együttműködő partner** kijelenti, hogy tulajdonát képezi az Ibrány 603/3 helyrajzi számú, a valóságban Ibrány, Kossuth utca 27. sz. alatti ingatlan, melynek közösségi helyiségét és a mellékhelyiségeket munkanapokon napi 3 óra időtartamban a **Szolgáltató** **használatába adja.**
3. A használatba adás célja az ingatlanon történő szociális étkeztetés- **népkonyha** szolgáltatás biztosítása.
4. A felek megállapodnak, hogy az ingatlan használatát az **Együttműködő partner** ingyenesen biztosítja, azonban a helyiség fenntartásával kapcsolatos rezsiköltségekhez (fűtés, világítás, víz-szennyvíz) a Szolgáltató havonta 10.000 Ft azaz: Tízezer Forint rezsi általány megfizetését vállalja, amit számla ellenében havonta fizet meg Ibrány Város Önkormányzata részére.
5. Az **Együttműködő felek** megállapodnak abban, hogy Ibrány Város Önkormányzata ajánl megfelelő személyt a kiosztási és takarítási feladatok ellátásához, napi 3 órában. A feladat ellátásához szükséges egészségügyi alkalmassági vizsgálatot a Szolgáltató üzemorvosa végzi el, s a szolgáltató viseli ennek költségét. A Szolgáltató a feladatot ellátó személy részére havonta nettó 21.000.-Ft összegű megbízási díj fizetését vállalja.
6. A népkonyhai szolgáltatás működéséhez a jogszabályi előírásoknak megfelelő ételszállítást, valamint ételszállító edényeket, valamint az étel helyben történő kiosztásához és fogyasztásához szükséges tárgyi eszközöket – az asztalok és székek kivételével – a szolgáltató biztosítja.
7. A keletkezett hulladék elszállításáról az **Együttműködő partner** gondoskodik.
8. A megállapodást a felek rendes felmondással 2 havi, azaz két havi felmondással szüntethetik meg. A felmondást a feleknek írásban kell egymással közölni.
9. Felek megállapodnak, hogy amennyiben Szolgáltató által a működési engedély alapján nyújtott szolgáltatása a mindenkori költségvetési törvényben meghatározott támogatás csökkenése, vagy megvonása miatt ellehetetlenül, úgy a Szolgáltató jogosult soron kívüli hatállyal felmondani a szerződést.
10. Megszűnik az együttműködési megállapodás akkor is, ha a **Szolgáltató** működési engedélye törlésre kerül.
11. A felek kinyilvánítják, hogy az esetleges vitákat először békés úton, tárgyalással kívánják rendezni, az esetleges jogvitákat az illetékességgel rendelkező Nyíregyházi Járásbíróság előtti eljárásban kívánják rendezni.
12. Jelen együttműködési megállapodásban nem szabályozott kérdésekben a Ptk. és a vonatkozó jogszabályok rendelkezései irányadóak.
13. Az együttműködő felek jelen együttműködési megállapodást elolvasás és értelmezés után, mint akaratukkal mindenben megegyezőt helybenhagyólag cégszerűen aláírásukkal látnak el.

Kelt: Ibrány, 2019. …………. Nyíregyháza, 2019 …………..

|  |  |
| --- | --- |
| …………………………………….. | ………………………………………. |
|  |  |
| **Együttműködő partner** képviseletében | **Szolgáltató** képviseletében |
| **Trencsényi Imre** | **Pozsgai Zsuzsánna Erzsébet** |
| polgármester | fenntartó képviselője |

**9.)Napirendi pont**

**A 30/2008. (XII. 19.) KT rendelettel elfogadott, majd a 15/2014. (X.02.), a 31/2015. (XII. 22.), 24/2016. (XI.29.), 19/2018. (X.30.), 22/2018. (XII.11.) önkormányzati rendelettel módosított helyi építési szabályzata, illetve a 263/2015. (XII. 21.) valamint a 189/2017. (IX.25.), 197/2014. (IX.30.), 185/2018. (X.29.) KT. és a 217/2018 (XII. 10.) KT. sz. határozattal módosított 198/2008.(XII. 09.) KT. sz. határozattal elfogadott településszerkezeti terv módosítás véleményezési szakaszának lezárása**

**Előadó: Trencsényi Imre polgármester**

Trencsényi Imre polgármester: Ibrány Város Önkormányzata által az „Ibrány Szociális Város Rehabilitáció Iker Lakóház, Közösségi Ház” TOP-4.3.1-15-SB1-2016-00003 sz. pályázat keretében megvalósuló projekt elemek létesítésének támogatásához szabályozási előírások felülvizsgálata, valamint építési helyet meghatározó előírások módosítása érdekében az előterjesztésben felsorolt területeket érintően szükségessé vált a településrendezési terv újabb módosítása a következő kérdésekben:

1. Ibrány belterület, a Hunyadi János utca – 612 hrsz.-ú út – Kossuth Lajos utca – 581 hrsz.-ú út által közre zárt lakótömb.
2. Ibrány belterület, a Család – Felszabadulás – Bem apó utak által közbezárt telektömb.
3. Ibrány közigazgatási területén belül, a falusias lakóterületek építési övezete.

A Képviselő Testület 162/2019. (IX. 27.) KT határozatával elfogadta a rendezési terv módosítási javaslatot, amely alapján az Art-Vitál Kft., mint megbízott tervező és Végh József városi főépítész megkezdte az egyeztetést a jogszabályokban előírt hatóságokkal, civil szervezetekkel és egyéb érintettekkel.

A véleményezési szakasz során beérkezett válaszok kiértékelése megtörtént.

Javaslom a Tisztelt Képviselő Testületnek, hogy az előterjesztésben leírtak alapján a rendezési terv módosításának véleményezési szakaszát a 314/2012. (XI. 8.) Korm. rendelet 40.§. 1) bekezdése alapján zárjuk le, ne készüljön környezeti hatásvizsgálat és küldjük meg az Állami Főépítésznek végső szakmai véleményezésre.

A Képviselő-testület a javaslatot 9 igen szavazattal elfogadta, és a következő határozatot hozta:

**K8**

**Ibrány Város Képviselő Testületének**

**203/2019. (XI.25.) KT.**

**h a t á r o z a t a**

**A 30/2008. (XII. 19.) KT rendelettel elfogadott, majd a 15/2014. (X.02.), a 31/2015. (XII. 22.), 24/2016. (XI.29.), 19/2018. (X.30.), 22/2018. (XII.11.) önkormányzati rendelettel módosított helyi építési szabályzata, illetve a 263/2015. (XII. 21.) valamint a 189/2017. (IX.25.), 197/2014. (IX.30.), 185/2018. (X.29.) KT. és a 217/2018 (XII. 10.) KT. sz. határozattal módosított 198/2008.(XII. 09.) KT. sz. határozattal elfogadott településszerkezeti terv módosítása**

A K É P V I S E L Ő - T E S T Ü L E T

Ibrány Város településszerkezeti tervének, helyi építési szabályzatának és szabályozási tervének módosításával kapcsolatosan lefolytatott előzetes véleményezési eljárásban beérkezett észrevételeket megtárgyalta, s azokra az előzetes előterjesztésben meghatározott válaszokat hagyja jóvá.

Ibrány belterület, a Hunyadi János utca – 612 hrsz.-ú út – Kossuth Lajos utca – 581 hrsz.-ú út által közrezárt lakótömbben az előkert és építési vonalának határértéke módosul *„4,0 ≤EK=ÉV≤ 6,0”*.

Ibrány belterület, a Család – Felszabadulás – Bem apó utak által közbezárt telektömbben az előkert és építési vonalának határértéke módosul *„5,0 ≤EK=ÉV≤ 8,0”*.

Ibrány közigazgatási területén belül, a falusias lakóterületek építési övezete előkert/építési vonal viszonyát rögzítő előírására vonatkozó bekezdés törlése szükséges általános jelleggel *„Az új épületek utca felőli homlokzati hosszának legalább 1/2-a kötelezően azutca felőli építési határvonalra kell kerüljön.”*

Ibrány Város Képviselő Testülete a rendezési terv módosításával kapcsolatban továbbra sem ítéli meg olyan jelentősnek a változtatásokat az épített környezet szempontjából, amelyek a település szerkezetét, utcaképét – a jelenlegi tényleges beépítési viszonyokhoz képest – akár érdemben is jelentősen megváltoztatnák. Ezért a **környezeti vizsgálat elkészítését nem tartja szükségesnek.**

Ibrány Város Képviselő Testülete a rendezési terv módosításának **véleményezési szakaszát lezárja.**

UTASÍTJA

A polgármestert, hogy a véleményezési eljárásban észrevételt tevő hatóságokat, valamint az Állami Főépítészt a döntésről a szükséges mellékletekkel együtt értesítse, és kérje a végső szakmai véleményezést.

Határidő : 2019. november 30.

**10.)Napirendi pont**

**Szabolcs-Szatmár-Bereg Megyei Szilárdhulladék-gazdálkodási Társulás tanácsába polgármester, illetve állandó helyettes delegálása**

**Előadó: Trencsényi Imre polgármester**

Trencsényi Imre polgármester: A Szabolcs-Szatmár-Bereg Megyei Szilárdhulladék-gazdálkodási Társulást az érintett tagönkormányzatok 2006. évben a települési szilárd hulladék kezelésére, hulladékezelési közszolgáltatás szervezésére és fenntartására hozták létre.

A Társulás működését szabályozó Társulás Megállapodás IX. Belső szervezeti rendszer pontja alapján a Társulási Tanács a társult tagok (jelen esetben 239 települési önkormányzat) képviselő-testületei által delegált képviselőkből áll.

Ez azt jelenti, hogy a társulási tanácsba a polgármestert is delegálni szükséges a képviselő-testületnek, melyet a 2019. októberi önkormányzati választ követően –függetlenül attól, hogy történt-e személyi változás-, ismételten meg kell tenni.

Ezért szükséges a képviselő-testületnek a delegált személyről döntést hozni, és célszerű, hogy a delegált személy mellett állandó helyettes személyt is megválasztani, így amennyiben a delegált képviselő akadályoztatása esetén nem tud részt venni a Társulás tanács ülésén, nem szükséges a képviselő-testületnek eseti határozatot hozni a képviselet biztosítására.

Javaslom, hogy a polgármesteren túl Tábori Tibor településüzemeltetési területért felelős tanácsnokot is válasszuk meg állandó helyettesnek.

A Képviselő-testület a javaslatot 9 igen szavazattal elfogadta, és a következő határozatot hozta.

**Z1**

**Ibrány Város Képviselő Testületének**

**204/2019. (XI.25.) KT. sz.**

**h a t á r o z a t a**

**Szabolcs-Szatmár-Bereg Megyei Szilárdhulladék-gazdálkodási Társulás tanácsába polgármester delegálása - című napirendi ponthoz**

A K É P V I S E L Ő – T E S T Ü L E T

a Szabolcs-Szatmár-Bereg Megyei Hulladékgazdálkodási Társulásba Trencsényi Imre polgármestert delegálja Ibrány Város képviselőjeként.

A polgármester akadályoztatása esetén állandó helyettesként Ibrány Város képviselőjeként Tábori Tibor tanácsnokot delegálja.

U t a s í t j a

a jegyzőt, hogy a döntésről értesítse a Szabolcs-Szatmár-Bereg Megyei Hulladékgazdálkodási társulás munkaszervezetét.

Felelős Bakosiné Márton Mária jegyző

Határidő: azonnal

**11.)Napirendi pont**

**2020. évre vonatkozó Folyószámla-hitelszerződés megkötése**

**Előadó: Trencsényi Imre polgármester**

Trencsényi Imre polgármester: Ibrány Város Önkormányzata az előző években is likviditási problémáinak enyhítése érdekében az OTP Bank Nyrt-vel folyószámlahitel igénybevételéről szóló hitelszerződést kötött.

Önkormányzatunk a korábbi évek gyakorlatának megfelelően 2020-ban is tervezi folyószámlahitel felvételét, ugyanis a bevételek és kiadások eltérő időben történő jelentkezése, illetve felmerülése miatt likviditási problémáink keletkezhetnek az év során, amely a folyószámlahitel-igénybevételével nagymértékben kezelhető.

A hitel fedezetéül az előző évekhez hasonlóan továbbra is az ibrányi 1629/1. hrszú, 1407/2. hrsz-ú, 1407/4. hrsz-ú, 1407/6. hrsz-ú, 1407/7. hrsz-ú, 1370/3. hrsz-ú, 2085/1. hrsz-ú ingatlanokra alapított első zálogjogi ranghelyű jelzálogjog, valamint elidegenítési és terhelési tilalom szolgálna.

A hitel végső lejárati határideje 2020. december 31. lenne, ugyanis a Magyarország gazdasági stabilitásáról szóló 2011. évi CXCIV. törvény 1. §. (c) bekezdésének értelmében a folyószámlahitel likvid hitelnek minősül, amely éven belüli lejáratú, s amelynek igénybevételéhez a jogszabály 10.§ (3) bekezdésében foglaltak alapján kormányzati engedélyre nincs szükség.

Ez azt jelenti, hogy Önkormányzatunknak 2020. december 31-ig fel kell tölteni a hitelkeretét, vissza kell fizetnie az év folyamán igénybe vett hitel összegét.

2020. évre is 35.000.000 Ft összegű keret igénylését tervezzük, - figyelembe véve a szállítói tartozások összegét - ebből a hitelkeretből kezelhető teljes mértékben az átmenetinek tekinthető likviditási nehézség.

Figyelembe véve azt, hogy a bank előírásai a hitel mértékére vonatkozóan nem változtak, az elkövetkező év likviditási problémáinak enyhítése érdekében, javaslom 35.000.000 Ft folyószámla-hitelkeret megigénylését a jelenlegi számlavezető pénzintézetünktől, az OTP Bank Nyrt-től, 2020. december 31-ei lejárattal.

Javaslom továbbá, hogy a hitel mögöttes fedezeteként a bank által kötelezően előírt feltételeknek megfelelőn az alábbi biztosítéki elemek kerüljenek megjelölésre:

* azonnali beszedési megbízás az önkormányzat valamennyi olyan számlájára, amelyet jogszabály nem zár ki
* hozzájárulás és visszavonhatatlan megbízást adása az OTP Bank Nyrt. részére, hogy a hitel futamideje alatt amennyiben a fizetési számláján az esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében a központi támogatások elkülönítésére szolgáló számlájáról, illetve a helyi adó és gépjárműadó fogadására szolgáló számláiról a szükséges összeget az OTP Bank Nyrt. átvezesse.
* az elmondottakon túl, amennyiben azok nem jelentenek kellő biztosítékot a Bank számára a hitel visszafizetéshez, a Demeter György ingatlanforgalmi szakértő által elkészített értékbecsléssel alátámasztott 230/2018. (XII.17.) számú határozatban foglalt ingatlanok fedezetként történő felajánlása, amelyek az előterjesztésben részletesen felsorolásra kerültek.

Reméljük, hogy a bank a 2020-ra vonatkozó folyószámla hitelkeretet hasonló kondíciókkal tudja majd biztosítani számunkra. A végleges kondíciók meghatározására a hitelminősítést követően, a hitelbírálat után kerülhet sor.

A napirendi pontot megtárgyalta a Képviselő-testület Pénzügyi Bizottsága. Felkérem Tóth Balázsnét, a Bizottság elnökét, hogy mondja el véleményüket az előterjesztéssel kapcsolatban.

Tóth Balázsné képviselő-testületi tag: A Pénzügyi Bizottság a napirendi pontot megtárgyalta, melynek alapján azt a Képviselő-testület részére elfogadásra javasolja.

Trencsényi Imre polgármester: Javaslom a Képviselő-testületnek, hogy a 2020. évre vonatkozó Folyószámla-hitelszerződés megkötése című előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**IBRÁNY VÁROS KÉPVISELŐ TESTÜLETÉNEK**

**205/2019. (XI.25.) KT. sz.**

**H a t á r o z a t a**

**2020. évre vonatkozó Folyószámla-hitelszerződés megkötése**

A K É P V I S E L Ő – T E S T Ü L E T

1. Ibrány Város Önkormányzata kiadásainak és bevételeinek eltérő időben történő felmerüléséből adódó likviditási problémák kezeléséhez kapcsolódóan 2020. január 1-jétől kezdődően 35.000.000 Ft összegű folyószámla hitelkeret igénybevételét határozza el az OTP Bank Nyrt-től 2020. december 31-ei lejárattal, mely a hitelkeret visszafizetésének időpontja is.
2. A Képviselő-testület hozzájárul és visszavonhatatlan megbízást ad az OTP Bank Nyrt. részére, hogy a hitel futamideje alatt amennyiben a fizetési számláján az esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében a központi támogatások elkülönítésére szolgáló számlájáról, illetve a helyi adó és gépjárműadó fogadására szolgáló számláiról a szükséges összeget az OTP Bank Nyrt. átvezesse.
3. Amennyiben a 2. pontban nevesített elemek nem nyújtanak a bank számára megfelelő biztosítékot, akkor az alábbi, Demeter György ingatlanforgalmai szakértő által elkészített értékbecsléssel alátámasztott 230/2018. (XII.17.) KT. számú határozatban foglalt 100 %-ban önkormányzati tulajdonú ingatlanokat kívánja a hitel fedezetéül rendelkezésre bocsátani, melyekre jelzálogjogot biztosít az OTP Bank Nyrt. részére:

* 1629/1 hrsz-ú, iskola, udvar rendeltetésű, 36,1 M Ft forgalmi értékű ingatlan
* 1407/2 hrsz-ú, sporttelep rendeltetésű, 15,0 M Ft forgalmi értékű ingatlan
* 1407/4 hrsz-ú, beépítetlen terület rendeltetésű 3,9 M Ft forgalmi értékű ingatlan
* 1407/6 hrsz-ú, sportcsarnok, öltöző rendeltetésű, 42,3 M Ft forgalmi értékű ingatlan
* 1407/7 hrsz-ú, beépítetlen terület rendeltetésű, 4,5 M Ft forgalmi értékű ingatlan
* 1370/3 hrsz-ú, beépítetlen terület rendeltetésű, 1,9 M Ft forgalmi értékű ingatlan
* 2085/1 hrsz-ú lakóház, udvar rendeltetésű, 11,1 M Ft forgalmi értékű ingatlan

1. A Képviselő- testület nyilatkozik, hogy az igényelt hitel a Magyarország gazdasági stabilitásáról szóló 2011. évi CXCIV. törvény 10. § (3) bekezdésében foglaltak szerinti likvid hitelnek minősül, így nem szükséges a hitel felvételéhez a Kormány hozzájárulása.
2. A Képviselő-testület kötelezettséget vállal arra, hogy a hitelezés évében az éves költségvetésbe a hitel törlesztését és a hiteldíjak megfizetését betervezi és jóváhagyja.
3. a Képviselő testület felhatalmazza a polgármestert a folyószámla-hitelkeret szerződés aláírására és az abban foglalt feltételek elfogadására.

**Utasítja** a polgármestert és a jegyzőt, hogy a képviselő-testület döntése alapján a folyószámlahitel igénybevételére vonatkozó kérelmet az OTP Bank Nyrt. felé nyújtsa be.

Felelős: Trencsényi Imre polgármester

Bakosiné Márton Mária jegyző

Határidő: azonnal

**12.)Napirendi pont**

**Szabolcs-Szatmár-Bereg Megyei Kormányhivatal SZ/153/01764-1/2019 számú törvényességi felhívásában foglaltak megtárgyalása**

**Előadó: Trencsényi Imre polgármester**

Trencsényi Imre polgármester: A Szabolcs-Szatmár-Bereg Megyei Kormányhivatal törvényességi felhívással élt a képviselő-testület felé a nem közművel összegyűjtött háztartási szennyvíz begyűjtési közszolgáltatás kötelező feladatának elmulasztása miatt, a 2019. november 5. napján érkezett SZ/153/01764-1/2019 számú levelében ami jelen előterjesztés mellékletént csatolva van.

A törvényességi felhívásra azért került sor, mivel Óvári József közszolgáltató halálát követően az ajánlatkérések eredménytelen volt, e miatt nem sikerült közszolgáltatót találni Ibrányban a nem közművel összegyűjtött szennyvíz begyűjtésére, s kértük a 161/2019 (IX.18.) KT. számú Határozatban a Szabolcs-Szatmár-Bereg Megyei Katasztrófavédelmi Igazgatóságtól a közszolgáltató kijelölését a feladat ellátatlanságára tekintettel. A kijelölés megtörtént, a Szabolcs-Szatmár-Bereg Megyei Katasztrófavédelmi Igazgatóság a 36500/6280-9/2019.ált. ügyiratszámú határozatával ideiglenes begyűjtési ellátásra közszolgáltatót jelölt ki, 2019. október 1-től a közszolgáltatás megkötéséig, de legfeljebb 2020. október 1. napjáig..

A törvényességi felhívásban foglaltakkal javaslom, hogy értsen egyet a képviselő-testület.

Annak érdekében, hogy a közszolgáltatást biztosítani tudjuk az érintett településrész lakossága részére - javaslom, hogy a nem közművel összegyűjtött háztartási szennyvíz begyűjtési közszolgáltatás biztosítása érdekében (mivel előzetesen a kiküldött ajánlatkérések nem vezettek eredményre )- írjunk ki nyilvános pályázatot.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**Ibrány Város Képviselő Testületének**

**206/2019. (XI.25.) KT. sz.**

**h a t á r o z a t a**

**Szabolcs-Szatmár-Bereg Megyei Kormányhivatal SZ/153/01764-1/2019 számú törvényességi felhívásában foglaltak megtárgyalása**

**című napirendi ponthoz**

A K É P V I S E L Ő – T E S T Ü L E T

1. a Szabolcs-Szatmár-Bereg Megyei Kormányhivatal Kormánymegbízottjának az SZ/153/01764-2/2019 törvényességi felhívását megtárgyalta, s az abban foglaltakkal egyetért.
2. Ibrányban a nem közművel összegyűjtött háztartási szennyvíz begyűjtésére irányuló közszolgáltatás biztosítása érdekében a melléklet szerinti nyilvános pályázatot írja ki.

Utasítja

a polgármestert, hogy

1. a döntésről értesítse a Szabolcs-Szatmár-Bereg Megyei Kormányhivatalt

Határidő: 2019. december 9.

Felelős: Trencsényi Imre polgármester

1. gondoskodjon a pályázati kiírásnak Ibrány Város Önkormányzatának hivatalos honlapján történő megjelentetéséről

Határidő: 2019. november 27.

Felelős: Trencsényi Imre polgármester

**PÁLYÁZATI FELHÍVÁS**

### nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére

Ibrány Város Önkormányzat Képviselő-testülete (a továbbiakban: ajánlatkérő), Ibrány közigazgatási területén a települési és nem közművel összegyűjtött háztartási szennyvíz összegyűjtését, elszállítását és ártalommentes elhelyezését végző közszolgáltatót e pályázat alapján választja ki, ezért az alábbi felhívást teszi közzé:

**1. A szerződés meghatározása:**          Közszolgáltatási szerződés

**2. A közszolgáltatás jellemzői:**

**A közszolgáltatásba bevont terület földrajzi és közlekedési jellemzői:**

A nem közművel összegyűjtött háztartási szennyvíz begyűjtésével kapcsolatos helyi hulladékkezelési közszolgáltatás Ibrány város külterületi lakott helyeire, illetőleg a belterületi, szennyvízhálózatra rá nem kötött belterületi ingatlanokra terjed ki.

**Érintett lakosság száma:**

A település külterületi és belterületi, szennyvízhálózatra rá nem kötött, ingatlanok lakosságának száma megközelítőleg: 770 fő

A közszolgáltatásba bevont település érintett lakóingatlanainak száma: kb. 226 db.

**A közszolgáltatást igénybe vevő gazdálkodó szervezetek száma:** erre vonatkozóannincs adatunk

**A nem közművel összegyűjtött háztartási szennyvíz várható mennyisége:**

A nem közművel összegyűjtött háztartási szennyvíz várható mennyisége: 4050 m3/év.

**Ibrány városban a kijelölt ártalmatlanító és leürítési hely:**Ibrányi Szennyvíztisztító telep (Ibrány Liliom utca, 019/4 hrsz.) leürítő műve

kapacitása: 10 m3/nap

üzemeltetője: Nyírségvíz Zrt.

**A közszolgáltatás megkezdésének tervezett időpontja:** 2020. január 2.

**A közszolgáltatás ellátásának tervezett időtartama:** a közszolgáltatási szerződés megkötésétől számított 10 év

**Járművek, gépek, berendezések és eszközök szükséges mennyisége a közszolgáltatás teljesítése szempontjából:** 1 db minimum 5 m3-es tartállyal rendelkező gépkocsi

**3. A közszolgáltatással kapcsolatos korábban szerzett tapasztalatok általános ismertetését és a közszolgáltatás fejlesztésére vonatkozó elképzelések bemutatása:**

Utoljára 2018. évben kötöttünk közszolgáltatási szerződést a háztartásokban keletkező nem közművel összegyűjtött háztartási szennyvizek átvételére, elszállítására és ártalommentes elhelyezésére 5 év időtartalomra. A vállalkozó halála miatt új közszolgáltató kiválasztása szükséges.

Szennyvízhálózatra rá nem kötött belterületi lakóingatlanok száma: 110 db. (Nyírségvíz Zrt. által közölt adat.)

Szennyvízhálózattal nem rendelkező, belterületi lakott helyek lakóingatlanainak száma: 106 db.

2018-ban 4050 m3 víz után került talajterhelési díj megállapítva.

**4. A pályázóval szemben támasztott követelmények:**

A pályázónak rendelkeznie kell:

1)    Tulajdonában, kezelésében, vagy bérleményében lévő – hatósági engedéllyel rendelkező – telephellyel, amely alkalmas a közszolgáltatás végzéséhez szükséges járművek, gépek, berendezések és eszközök tárolására, tisztítására, fertőtlenítésére és karbantartására.  
2)    A közszolgáltatás ellátásához szükséges – hatósági engedéllyel rendelkező és megfelelő műszaki állapotban levő járművekkel, gépekkel, berendezésekkel és eszközökkel;  
3)    Olyan felszerelésekkel és eszközökkel, amelyek a közszolgáltatás keretében ellátni szándékozott tevékenység gyakorlása során esetlegesen keletkező környezeti károk azonnali beavatkozást igénylő elhárításához szükségesek;

4) A közszolgáltatás ellátásához szükséges létszámú – és a jogszabályok előírásainak megfelelően képzett – szakemberrel.

5)    Nyilvántartási, információs, valamint adatkezelési és adatszolgáltatási rendszer létrehozásához és folyamatos működtetéséhez szükséges feltételekkel; számítógépes nyilvántartás vezetése kötelező.

6) Legalább telefon alapú - ügyfélszolgálattal és ügyeleti rendszerrel.

7)  Amennyiben a pályázatot több pályázó közösen nyújtja be, meg kell jelölniük azt a szervezetet vagy személyt, amelyet – nyertességük esetén – az ajánlatkérő közszolgáltatónak minősít.

**5. A pályázónak részletes - adatokkal és leírásokkal alátámasztott - ajánlatot kell tennie az alábbiakra tekintettel:**

a) a közszolgáltatás ellátásának módjára és szervezésére,

b) a közszolgáltatás teljesítése során alkalmazni tervezett járművekre, gépekre, felszerelésekre, eszközökre, berendezésekre,

c) a közszolgáltatás teljesítéséhez alkalmazni tervezett módszerekre, technológiákra és eljárásokra,

d) a közszolgáltatással összefüggő fejlesztések elvégzésére,

e) a közszolgáltatás körébe tartozó tevékenységek belső ellenőrzésének rendjére,

f) a fogyasztói érdekek érvényesülésének és védelmének biztosítékaira és módszereire,

g) a közszolgáltatás finanszírozásának feltételeire, módjára és a közszolgáltatás díjának meghatározására, valamint beszedésének módjára,

h) az ügyfélszolgálati és tájékoztatási, valamint a nyilvántartási, adatkezelési és adatszolgáltatási rendszer működtetésére, valamint

i) a közszolgáltatás végzéséhez rendelkezésre álló szakemberek létszámára vonatkozó javaslatot.

A g) pontban írt **közszolgáltatási díj meghatározását** *a vízgazdálkodásról szóló 1995. évi LVII. törvény* 44/D.§ (1)-(6) bekezdések szerint köteles elkészíteni, továbbá a (7) bekezdés alapján **díjkalkulációt** készíteni. Továbbá figyelemmel kell lenni a rezsicsökkentésről szóló rendelkezésekre is:

A szippantott szennyvízre vonatkozó rezsicsökkentésről, valamint egyes törvényeknek a további rezsicsökkentéssel összefüggő módosításáról szóló 2013. évi CXIV. Törvény 1. § (1) bekezdése szerint „a vízgazdálkodásról szóló 1995. évi LVII. törvény (a továbbiakban: Vgt.) 44/B. § (1) bekezdésében meghatározott ingatlantulajdonosok közül a természetes személy ingatlantulajdonos részére a Vgt. 44/C. § (1) bekezdésében meghatározott közszolgáltatás tekintetében a Vgt. 44/D. § szerint megállapított számlában meghatározott fizetendő szolgáltatási egységre jutó összeg (beleértve az alapdíjat) a 2013. július 1-jét követő időszakban teljesített szolgáltatás vonatkozásában nem haladhatja meg a 2013. január 31-én jogszerűen alkalmazott díjtételek és egyéb számlaelemek alapján, ugyanazon feltételekkel számított összeg 90%-át, ami Ibrány esetében 1595 Ft /m3+ÁFA .

A Vgtv. 44/D § (5) bekezdése alapján „Kötelező kéttényezős díjmegállapítást alkalmazni a Nemzeti Települési Szennyvízelvezetési és - tisztítási Programban részt vevő önkormányzatok esetében.” A Nemzeti Települési Szennyvízelvezetési és - tisztítási Megvalósítási Programról szóló 25/2002.(II.27.) Korm. rendelet 1. melléklet megfelelő szennyvízelvezető- és tisztító rendszerrel ellátott agglomeráció elnevezésű 6. táblázatában Ibrány szerepel. Mivel Ibrány nevesítve van a Kormányrendeletben, a program részének kell tekinteni, így kéttényezős díj megállapítására van szükség.

A kéttényezős díj alapdíjból és ürítési díjból áll. Az alapdíj felmerülő üzemeltetési költségeket, a számlázás és díjbeszedés költségeit, a környezetvédelmi kiadásokat és ráfordításokat, az amortizáció és a szükséges felújítás fedezetét, az ürítési díj a nem közművel összegyűjtött háztartási szennyvíz mennyiségétől függő költségeket, valamint a terület felhasználási egységtől függő költségeket tartalmazza.

Az ajánlat elkészítésénél figyelemmel kell lenni Ibrány Város Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló **10/2014. (VI.05.)** önkormányzati rendelete előírásaira (pályázati felhívás 1. melléklete).

**6. Az ajánlathoz a pályázónak csatolnia kell nyilatkozatát arról, hogy:**  
a)    a pályázati kiírásban foglalt feltételeket elfogadja,

b)   ajánlatát, az eredményhirdetést követő legalább 40 napig fenntartja,  
c)  nyertessége esetén a pályázati kiírásnak és elfogadott ajánlatnak megfelelő közszolgáltatási szerződést az eredményhirdetés napját követő legfeljebb 40 napon belül aláírja.  
d)  a vízgazdálkodásról szóló 1995. évi LVII. törvény 44/H.§ szerinti költségelszámolás benyújtását vállalja.

e)  Pályázó nyilatkozata arra vonatkozóan, hogy a csökkenő kapacitásból adódó esetleges kártérítési, vagy elmaradt haszon megtérítése iránti igényt nem érvényesíthet.

**7. Az ajánlatok bírálati szempontjai:**

A pályázat nyertese a jogszabályokban, valamint a pályázati felhívásban meghatározott feltételeknek legjobban megfelelő, összességében a legelőnyösebb ajánlatot tevő pályázó lesz.

**8. Az ajánlat benyújtásának módja: elektronikusan Hivatali Kapun keresztül Ibrány Város Önkormányzata (4484. Ibrány, Árpád utca 5-7.sz.) részére**

**(KRID azonosító: 352072110)**

**Az ajánlatok beérkezésének határideje:** 2019. december 13. (péntek) 12:00 óra

**9. Az ajánlatok elbírálása:**

 Az ajánlatok benyújtási határidejét követő képviselő-testületi ülés. Az eredményről a pályázók írásban értesülnek.

**10. Közszolgáltatási szerződés megkötése:**

A közszolgáltatási szerződés megkötésének tervezett határideje:2019. december 31.

A közszolgáltatási szerződésben az önkormányzat kötelességeként kell meghatározni

* a közszolgáltatás hatékony és folyamatos ellátásához a közszolgáltató számára szükséges információk szolgáltatását,
* a közszolgáltatás körébe tartozó és a településen folyó egyéb hulladékkezelési tevékenységek összehangolásának elősegítését,
* a településen működtetett különböző közszolgáltatások összehangolásának elősegítését.
* A közszolgáltató kizárólagos közszolgáltatási jogának biztosítását,

A közszolgáltatási szerződésben a közszolgáltató kötelességeként kell meghatározni:

* a közszolgáltatás folyamatos és teljes körű ellátását,
* a közszolgáltatás meghatározott rendszer szerinti teljesítését: a közszolgáltatásnak a bejelentéstől számított 72 órán belül – az igénylő ingatlantulajdonossal egyeztetett időpontban eleget tenni,
* a közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítását, valamint a szükséges létszámú és képzettségű szakember alkalmazását,
* a közszolgáltatás folyamatos, biztonságos és bővíthető teljesítéséhez szükséges fejlesztések, beruházások és karbantartások elvégzését,
* a közszolgáltató által alkalmazott közszolgáltatási díj mértékéről és az alkalmazás tapasztalatairól a települési önkormányzat képviselő-testületének történő legalább évenkénti egyszeri tájékoztatást,
* a közszolgáltatás teljesítésével összefüggő adatszolgáltatás rendszeres teljesítését és meghatározott nyilvántartási rendszer működtetését,
* a fogyasztók számára könnyen hozzáférhető ügyfélszolgálat és tájékoztatási rendszer működtetését,
* a fogyasztói panaszok és észrevételek elintézési rendjének megállapítását
* eleget tenni a mindenkor hatályos vonatkozó magasabb szintű jogszabályokban előírtak teljesítésének a közszolgáltatás ellátása során, különös tekintettel a környezetszennyezés megelőzésére,
* amennyiben a nem közművel összegyűjtött háztartási szennyvíz begyűjtése és szállítása során szennyeződés keletkezik, a közszolgáltatónak a szennyezett területet haladéktalanul meg kell tisztítania és fertőtlenítenie.
* Az előző évben igénybe vett szolgáltatásról tárgyév március 1. napjáig köteles adatot szolgáltatni az önkormányzatnak. Az adatszolgáltatás az igénybe vevő nevét, címét, az összes szippantás mennyiségét (m3) tartalmazza.

**11. A pályázati felhívás megjelenésének helye, ideje:**

Ibrány Város Önkormányzat honlapja: ibrany.hu

2019. 11.27.

**12. További információ:**

További felvilágosítás kérhető: Bakosiné Márton Mária jegyzőtől (H-P : 8-12)

Tel: 42/527-017, e-mail: hivatal@ibrany.hu

**13.)Napirendi pont**

**Ibrány Város Önkormányzata 2019. évi Közbeszerzési tervének módosítása**

**Előadó: Trencsényi Imre polgármester**

Trencsényi Imre polgármester: A Közbeszerzésekről szóló 2015. évi CXLIII törvény (továbbiakban: Kbt.) 42 §. (1) bekezdése előírja, hogy az ajánlatkérők a költségvetési év elején, legkésőbb március 31. napjáig éves összesített [közbeszerzési](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_1) [tervet](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_2) készítenek az adott évre [tervezett](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_5) közbeszerzéseikről. A Képviselő-Testület a 17/2019 (I.28.) KT. számú Határozatával hagyta jóvá a 2019 évi közbeszerzési tervét, melyet a 172/2019 (X.09.) KT. számú Határozattal módosított.

A Kbt. 42.§ (3) bekezdése értelmében: „(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.”

A Kbt. 42.§ (5) bekezdésének 2019. április 1-től hatályos rendelkezése kimondja: „(5) A közbeszerzési terv minimális adattartalmát e törvény felhatalmazása alapján alkotott jogszabály határozza meg.”

Az elektronikus közbeszerzés részletes szabályairól szóló 424/2017 (XII.19.) Korm.rendelet 7.§ (5) bekezdése a következőképpen rendelkezik a közbeszerzési terv minimális adattartalmáról: „5) Az ajánlatkérő a [Kbt. 42. § (1) bekezdése](https://optijus.hu/optijus/lawtext/A1500143.TV/tvalid/2019.4.1./tsid/lawrefP(42)B(1)) szerinti közbeszerzési terv [minimális](https://optijus.hu/optijus/lawtext/1-A1700424.KOR?tkertip=4&tsearch=minim%c3%a1lis*%20adattartalma*&page_to=-1" \l "ws1) [adattartalmaként](https://optijus.hu/optijus/lawtext/1-A1700424.KOR?tkertip=4&tsearch=minim%c3%a1lis*%20adattartalma*&page_to=-1" \l "ws2) az EKR-ben megadja:

*a)* a közbeszerzés tárgyát,

*b)* a közbeszerzés tervezett mennyiségét,

*c)* a közbeszerzésre irányadó eljárási rendet,

*d)* a tervezett eljárás fajtáját,

*e)* az eljárás megindításának tervezett időpontját, és

*f)* a szerződés teljesítésének várható időpontját.”

A Képviselő Testület a 172/2019.(X.09.) KT. számú Határozatában elfogadott közbeszerzési tervének módosítása vált szükségessé.

Az októberben elfogadott közbeszerzési tervben még nem szerepelt a VP6-19.2.1.-56-4.-17 kódszámú, Közép-Szabolcs Leader Egyesület – Közösségi célú közlekedés fejlesztés című felhívás, közösségi buszbeszerzéshez kapcsolódó szolgáltatás megrendelése tárgya szerinti közbeszerzési eljárás, melynek megindítása a 2020-as év I. negyedévére tervezett.

A TOP-2.1.2-15-SB1-2017-00031 és TOP-4.3.1-15-SB1-2016-00031 projektek vonatkozásában az eljárás megindításának tervezett időpontja 2020. I. negyedévére módosul.

Az elmondott okok miatt vált szükségessé a közbeszerzési tervünk módosítása, aktualizálása, melyre a melléklet szerint teszek javaslatot.

A 2019. évi közbeszerzési terv módosításáról szóló előterjesztést megtárgyalta a Képviselő-testület Közbeszerzési Bizottsága. Felkérem a Kovács Ferenc urat, a Bizottság elnökét, hogy mondja el véleményüket a napirendi ponttal kapcsolatban.

Kovács Ferenc Közbeszerzési Bizottság elnöke: A Bizottság a javaslatot megtárgyalta, melynek alapján elfogadásra javasolja.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az Ibrány Város Önkormányzata 2019. évi Közbeszerzési tervének módosításáról szóló előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**IBRÁNY VÁROS ÖNKORMÁNYZATA TESTÜLETÉNEK**

**207/2019. (XI.25.)KT. sz.**

**h a t á r o z a t a**

**Ibrány Város Önkormányzata 2019. évi közbeszerzési tervének módosítása**

A K É P V I S E L Ő – T E S T Ü L E T

Ibrány Város Önkormányzatánál a 2019. évben indítandó közbeszerzési eljárásokról szóló Közbeszerzési Tervet a melléklet szerint módosítja

A jegyzőt, hogy

* a módosított közbeszerzési terv nyilvánosságát biztosítsa.

Felelős: Bakosiné Márton Mária jegyző

MELLÉKLET 1 OLDAL

**14.)Napirendi pont**

**Az önkormányzat tulajdonát képező ibrányi 1620/5/A/9 hrsz-ú, Ibrány, Lehel u. 47. 1/5. sz. alatti lakás értékesítése**

**Előadó: Trencsényi Imre polgármester**

Trencsényi Imre polgármester: A Testület 174/2019. (X.09.) KT.sz. határozatában az önkormányzat tulajdonát képező, Kiss Sándor és Kiss Marianna bérlő által lakott ibrányi 1620/5/A/9 hrsz-ú, Ibrány, Lehel u. 47. 1/5. sz. alatti 40 m2 területű lakás műveléságú ingatlan, és a lakáshoz tartozó közös tulajdonban maradó vagyonrészekből 57/1000 tulajdoni részilletőség, valamint a közös használatú helyiségek használati jogának értékesítését határozta el.

Az ingatlan értékelésére felkérte a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértőt.

A szakérő a felértékelést elvégezte és az ingatlan forgalmi értékét 6.100.000 Ft-ban határozta meg.

A lakásban bérlők határozatlan idejű bérleti szerződés alapján laknak. Vevők vállalták vételár egyösszegű kifizetését.

A lakás értékesítés szabályairól a lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló 14/2013. (VII. 03.) önkormányzati rendeletünk (lakás rendelet)rendelkezik.

A lakás rendelet 24.§. és 25§-a kimondja, hogy:

„24.§.

1. A Képviselő Testület döntése alapján az értékesíthető bérbe adott önkormányzati lakás vételárát bejegyzett ingatlanértékelő szerv három hónapnál nem régebbi értékbecslése alapján kell megállapítani. Az így megállapított értéktől a Képviselő-testület +- 20 %-kal eltérhet.
2. Ha a határozatlan időre bérbe adott lakást a vételi jog jogosultja vásárolja meg, a vételár az (1) bekezdésben meghatározott érték 75 %-a.”

A 25. §.

„

1. A határozatlan időre bérbe adott lakás értékesítése esetén, ha a vevő a vételárat a szerződés megkötésekor egyösszegben fizeti meg, a teljes vételár 25 %-ának erejéig árengedmény illeti meg.”

Bérlő, mint elővásárlásra jogosult vevő, mivel egyösszegű fizetést vállalt, mindkét 25 %-os kedvezményre, azaz mindösszesen 50 %-os kedvezményre jogosult.

Az ingatlan a forgalomképes vagyontárgyak között szerepel a vagyonrendeletünkben.

Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

Kovács Ferenc képviselő-testületi tag: Valahogy nekem ez nem világos. A két kedvezmény össze vonható?

Bakosiné Márton Mária jegyző: Igen, össze vonható.

Kovács Ferenc képviselő-testületi tag: Beszélgetünk az adóemelésről, aztán nagylelkűen dobálózunk az értékeinkkel.

Trencsényi Imre polgármester: A mentőállomás feletti kis alapterületű bérlakásról van szó, ahol minden bérlő, 50%-os készültségben vette át a lakást, a belső munkálatokat saját költségükön végezték el, amit utána lelaktak.

Bakosiné Márton Mária jegyző: Az egyik kedvezmény az egyösszegű fizetésre jár, a másik pedig a 25%-os a határozatlan idejű bérbeadásra, mint elővásárlásra jogosultnak.

Kovács Ferenc képviselő-testületi tag: Én kérném, hogy módosítsuk ezt a rendeletünket. Nem ellene vagyok, de nekem ez herdálásnak tűnik. A felújításról nem tudtam. Ezt a közeljövőben módosítanunk kell, ha lakáseladás lenne még.

Trencsényi Imre polgármester: Javaslom a testületnek, hogy fogadjuk el az értékbecslő megállapítását, az ingatlan eladási árát 6.100.000 Ft-ban határozzuk meg, és vevőket a rendeletünk említett bekezdései alapján 50 % kedvezmény illesse meg egyösszegű kifizetés esetén.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**208/2019. (XI.25.) KT. sz.**

**h a t á r o z a t a**

**Az önkormányzat tulajdonát képező ibrányi 1620/5/A/9 hrsz-ú, Ibrány, Lehel u. 47. 1/5. sz. alatti lakás értékesítése című napirendi ponthoz**

A K É P V I S E L Ő – T E S T Ü L E T

1. **Elfogadja** a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő megállapítását és az önkormányzat tulajdonát képező ibrányi **1620/5/A/9 hrsz-ú**, Ibrány, Lehel u. 47. 1/5. sz. alatti **40 m2** területű lakás műveléságú ingatlan, és a lakáshoz tartozó közös tulajdonban maradó vagyonrészekből 57/1000 tulajdoni részilletőség, valamint a közös használatú helyiségek használati jogának vételárát **6.100.000 Ft,** azaz Hatmillió–egyszázezer forintértékben határozza meg.
2. Kiss Sándor és Kiss Marianna bérlőket a **határozatlan idejű** bérleti szerződés alapján **egyösszegű** kifizetés esetén *14/2013. (VII. 03.) önkormányzati rendelet (lakás rendelet)* 24.§. (2) és 25. §. (1) bekezdése alapján **50 % kedvezmény** illeti meg a vételárból.
3. Vevőknek a kedvezményes **3.050.000 Ft**-os vételárat 2019. december 31-ig kell az önkormányzatnak megfizetni. Vevőket terheli az adásvételi szerződéssel kapcsolatosan felmerülő költség.
4. Vevő a lakást, mint **bérlő** az 1993. évi LXXVIII. tv. 49. §-ának (1) bekezdése alapján vásárolja meg, így az 1990. évi XCIII. tv. 26.§. (1) bek. m) pontja alapján **mentes a visszterhes vagyonátruházási illeték** alól.
5. Utasítja a jegyzőt, hogy a döntésről értesítse Kiss Sándor és Kiss Marianna bérlőket, valamint az adásvételi szerződést készíttesse el.

Határidő: értesítésre: 2019. november 30., szerződés elkészítésére: 2019. december 10.

Felelős: Bakosiné Márton Mária jegyző

1. Felhatalmazza a polgármestert és a jegyzőt az adásvételi szerződés aláírására.

Határidő: 2019. december 31.

Felelős: Trencsényi Imre polgármester és Bakosiné Márton Mária jegyző

**15.)Napirendi pont**

**Az önkormányzat tulajdonát képező ibrányi 2162 hrsz-ú, Ibrány, Bajcsy Zsilinszky u. 13. sz. alatti lakás értékesítése**

**Előadó: Trencsényi Imre polgármester**

Trencsényi Imre polgármester: Az önkormányzat tulajdonát képezi az ibrányi **2162 hrsz-ú**, Ibrány, Bajcsy Zsilinszky u. 13. sz. alatti, 2500 m2 nagyságú, lakóház , udvar, gazdasági épület megnevezésű ingatlan. Az ingatlanon egy 90 m2 nagyságú lakás található. Az ingatlant önkormányzatunk hitellel vásárolta meg több ingatlannal együtt. A hitel lejárat ideje 2032.

A lakásban Kató Szabolcs és Dankó Erika bérlő lakik **határozott idejű** bérleti szerződés alapján 2020. április 30-ig. Bérlők saját kivitelezésben újították fel a lakást, a fenti ideig nem kell bérleti díjat fizetniük, lelakják a felújítás költségét.

Bérlők most azzal a kéréssel fordultak az önkormányzathoz, hogy szeretnék megvásárolni az általuk bérelt lakást. Vevők vételár részletekben történő kifizetését vállalták.

A lakás értékesítés szabályairól a lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló 14/2013. (VII. 03.) önkormányzati rendeletünk (lakás rendelet) rendelkezik.

A lakás rendelet 24.§. (1) és (2) bekezdése szerint:

„

1. A Képviselő Testület döntése alapján az értékesíthető bérbe adott önkormányzati lakás vételárát bejegyzett ingatlanértékelő szerv három hónapnál nem régebbi értékbecslése alapján kell megállapítani. Az így megállapított értéktől a Képviselő-testület +- 20 %-kal eltérhet.
2. Ha a határozatlan időre bérbe adott lakást a vételi jog jogosultja vásárolja meg, a vételár az (1) bekezdésben meghatározott érték 75 %-a.”

A 25. §. (1) bekezdése szerint:

„

1. A határozatlan időre bérbe adott lakás értékesítése esetén, ha a vevő a vételárat a szerződés megkötésekor egyösszegben fizeti meg, a teljes vételár 25 %-ának erejéig árengedmény illeti meg.”

Az önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg a nemzeti vagyonról szóló 2011. évi CXCVI. Tv. 14.§. (2) bekezdése szerint (továbbiakban: **Nvtv.**) Kivételt jelentenek a rendelkezés alól az önkormányzati bérlakások, ahol az állam elővásárlási joga a lakásban élő bérlő elővásárlási jogát követi.

Az ingatlan a forgalomképes vagyontárgyak között szerepel a vagyonrendeletünkben.

A fenti rendelkezések alapján bérlőket nem illeti meg kedvezmény, mivel határozott ideig szóló bérleti szerződésük van. A 2020. április 30-át követően a testületnek kell eldöntenie, milyen feltételekkel adja tovább bérbe a lakást. A bérleti szerződés lehet továbbra is határozott idejű, de lehet a többi költségtérítéses lakásokhoz hasonlóan határozatlan idejű.

Az ingatlanon az OTP BANK NYRT (1051 BUDAPEST, Nádor utca 16.) javára jelzálogjog, és ennek biztosítására elidegenítési és terhelési tilalom van bejegyezve az ingatlan nyilvántartásba. Értékesítés esetén a jogosult hozzájárulását kell kérni az adásvételhez, amit valószínűleg a hitel visszafizetése esetén ad csak meg. A hitelszerződést ebben az esetben módosítani kell, ami megint költséggel jár az önkormányzat részére.

Bérlőket tájékoztattuk, hogy a jelenlegi formában 2020. április 30-ig kedvezmény nem illeti meg őket a vételárból. Az ingatlant az önkormányzat 3 M Ft-ért vásárolta 2 éve. Bérlő eddig a vételárig hajlandó lenne elmenni, ezt még egy összegben ki tudná fizetni. Az utóbbi időben az ingatlan árak emelkedtek, így várható, hogy az értékbecslő is magasabb árat fog meghatározni.

A felesleges értékbecslés megrendelés elkerülése érdekében célszerű lenne elvi döntést hozni abban, hogy a hasonló saját kivitelezésben felújított lakásoknál a határozott idejű szerződés letelte után milyen idejű szerződések lépnek helyükbe. Határozott, vagy határozatlan idejű? Kell-e kauciót fizetniük az új szerződés aláírásakor?

Jelen állás szerint, ha az értékbecslő magasabb árat határoz meg, akkor a bérlő nem tudja megvásárolni, mert kedvezmény nem adható. Ha 2020. április 30. után határozatlan idejű szerződés lép hatályba, akkor még 6 M Ft-os vételárnál is a kedvezményekkel 3 M Ft-ért el tudjuk adni az ingatlant, melyet bérlő ki is tud fizetni. Így most az értékbecslés díját meg tudjuk spórolni.

Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testület tagjainak, hogy az elmondottakat mérlegelve, a saját kivitelezésben felújított lakások jövőbeni besorolásáig napoljuk el a döntést.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**209/2019. (XI.25.) KT. sz.**

**h a t á r o z a t a**

**Az önkormányzat tulajdonát képező ibrányi 2162 hrsz-ú, Ibrány, Bajcsy Zsilinszky u. 13. sz. alatti lakás értékesítése című napirendi ponthoz**

A K É P V I S E L Ő – T E S T Ü L E T

1. Ibrány Város Képviselő Testülete önkormányzat tulajdonát képező ibrányi **2162 hrsz-ú**, Ibrány, Bajcsy Zsilinszky u. 13. sz. alatti, 2500 m2 nagyságú, lakóház , udvar, gazdasági épület megnevezésű ingatlan **értékesítése tárgyában a döntést elhalasztja.**
2. Utasítja a jegyzőt, hogy a döntésről értesítse a vételi szándékát jelző Kató Szabolcs és Dankó Erika bérlőket.

Határidő: 2019. december 15.

Felelős: Bakosiné Márton Mária jegyző

**16.)Napirendi pont**

**Az önkormányzat tulajdonát képező ibrányi 1629/1 hrsz-ú, Ibrány, Ady E. u. 50. sz. alatti (régi iskola) ingatlanból 200 m2 terület bérbeadása**

**Előadó: Trencsényi Imre polgármester**

Trencsényi Imre polgármester: Némethné Bor Anna Ibrány, Jókai u. 14. sz. alatti lakos, mint a Torkos Fogadó és Panzió üzemeltetője azzal a kéréssel fordult a Testülethez, hogy a fogadó épületének folytatásában lévő, jelenleg kihasználatlan iskolaépületből kb. 200 m2 alapterületű, jól elkülöníthető helységet tartós bérletbe adjuk részére.

A vállalkozást bővíteni szeretnék, mert igény van rá. A bővítés legkézenfekvőbb lehetősége lenne a velük közös épületben lévő iskolaépület bérlése. Bérlés esetén új munkaerőt alkalmaznának. A felújítást saját erőből végeznék el. Az évi 4-5 nap kivételével az év többi napján, előre egyeztetett események kapcsán konferenciák, egyházi, vagy civil események lebonyolításához mind két fél számára ésszerű kompromisszumos megoldás mellett a város rendelkezésére bocsátanák a helyiséget.

A kért épületrész a Hegedűs Dezső bácsi féle iskola folytatása, 1629/1 hrsz-ú, 1539 m2 nagyságú, önkormányzati tulajdonú és forgalomképes vagyontárgyak között szerepel. Az ingatlanrész önkormányzati hasznosítása jelenleg nem megoldott, tároló céljára használjuk.

A bérbeadás mellett szól az épület kihasználatlansága, rossz műszaki állapota, valamint bevételeink növelése érdekében a várható bérleti díj bevétel is. Bérlés esetén fel kell mérni a fizikailag elkülönülő termek területét, a hozzá tartozó udvarral együtt és meg kell határoznunk a bérleti díjat is, valamint a bérleti időt is.

A bérbeadás ellen szól az a tény, hogy jelenleg még nem megoldott a református iskola felmenő rendszerének épület biztosítása. Ez az épület is felmerülhet osztályok elhelyezése céljából.

Célszerű lenne a református iskola helyzetének rendezéséig az ingatlan bérbeadásától eltekinteni.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Tóth Balázsné képviselő-testületi tag: Ez az egész a Hegedüs Dezső bácsi féle házig érinti az a területet?

Szabó P. Judit képviselő-testületi tag: Én akkor félre értelmeztem. Tehát akkor a tantermeket kérnék? Mert az ILMK-nak nagyon sok ott tárolt dolga van.

Dr. Szegedi Tibor Zsolt képviselő-testületi tag: A kezdeményezés nem elvetendő egy vállalkozó részéről, de egyrészt amit elmondott Szabó P. Judit képviselő-társunk, hogy nekünk jelenleg a helyiség raktárként funkcionál, másrészt a református iskola későbbi felmenő rendszerben történő működtetése esetén még szükségünk lehet az épületre. Jobban át kellene ezt gondolnunk, felmérni, hogy a jövőben lehet-e rá szüksége az önkormányzatnak. Amíg a református iskola sorsa megnyugtató módon el nem dől, addig én azt gondolom, hogy nem úgy kellene dönteni oda adjuk, hanem később térjünk vissza rá.

Kulcsár Béla alpolgármester: Statikailag is meg kellene nézetni, hogy az épület milyen állapotban van, ehhez pedig egy konkrétabb elképzelést kellene kidolgozniuk.

Trencsényi Imre polgármester: Egy valami szól mellette, hogy a sátras esküvőket kiváltaná, mert arra rengeteg panasz van a közelben lakók részéről. Egyetértek az előttem szólókkal, és a prioritásokat meg kell tárgyalnunk.

Kovács Ferenc képviselő-testületi tag: Konkrétabb dologgal álljon elő, és később térjünk vissza rá.

Trencsényi Imre polgármester: Javaslom a Képviselő-testületnek, hogy a Némethné Bor Anna által benyújtott kérelemben a döntést halassza el a református általános iskola felmenő rendszerének végleges, megnyugtató módon történő rendezéséig. Kérem, hogy aki a javaslattal

egyetért, kézfeltartással szavazzon.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**210/2019. (XI.25.) KT. sz.**

**h a t á r o z a t a**

**Az önkormányzat tulajdonát képező ibrányi 1629/1 hrsz-ú, Ibrány, Ady E. u. 50. sz. alatti (régi iskola) ingatlanból 200 m2 terület bérbeadása című napirendi ponthoz**

A K É P V I S E L Ő – T E S T Ü L E T

1. az Ibrány Város Önkormányzatának tulajdonában lévő nem lakás céljára szolgáló ibrányi **1629/1 hrsz-ú,** 1539 m2 nagyságú, Ibrány, Ady E. u. 50. sz. (régi iskola) alatti ingatlanból **200 m2** nagyságú rész bérbeadása iránti N**émethné Bor Anna** Ibrány, Jókai u. 14. sz. alatti lakos kérelmében a döntést a református általános iskola felmenő rendszerének végleges, megnyugató megoldásáig elhalasztja.
2. Utasítja a jegyzőt, hogy kérelmezőt a döntségről értesítése.

Határidő: 2019. december 31.

Felelős: Bakosiné Márton Mária jegyző

**17.)Napirendi pont**

**Dr. Bodgál József Ibrány, Szegfű u. 53. sz. alatti lakos ingatlanrész felajánlása az önkormányzat részére az 1550/7 hrsz-ú ingatlan területének növelése céljából, valamint a 124/2019. (VII.08.) KT. sz. határozat hatályon kívül helyezése**

**Előadó: Trencsényi Imre polgármester**

Trencsényi Imre polgármester: A testület a 124/2019. (VII.08.) KTsz. határozatában t**ámogatta** Dr. Bodgál József Ibrány, Szegfű u. 53. sz. alatti lakos kérelmét, és a társtulajdonában álló ibrányi **1550/6 hrsz-ú**, 1549 m2 nagyságú ingatlanból előreláthatólag kb. **292 m2** nagyságú területrész **vásárlását határozta el** a szomszédos 1550/7 hrsz-ú, Lehel u. 66. sz. alatti kizárólagos önkormányzati tulajdonú, valamint az 1549/2 hrsz-ú, Lehel u. 68. sz. alatti társasházi tulajdonú ingatlan jelenleg elkerített telekhatárának változatlanul hagyása érdekében. A megvásárlandó területrész árát **700 Ft/m2** egységárban határozta meg. A vételárat az adásvételi szerződés aláírásakor egyösszegben fizeti meg tulajdonosoknak. A vételár kifizetésén túl vállalta az új telekhatár lekerítését is szilárd beton alapzattal. A megvásárolandó pontos terület a telekalakítási vázrajzban lesz meghatározva.

A terület felmérése megtörtént. A Bakó Attila földmérő által elkészített 79/2019. számú változási vázrajz alapján az önkormányzati túlhasználat csak az 1550/7 hrsz-ú, Ibrány, Lehel u. 66. sz. alatti kizárólagos önkormányzati tulajdonú ingatlant érinti **28 m2** nagyságban. Az 1549/2 hrsz-ú, Ibrány, Lehel u. 68. sz. alatti társasházi tulajdonú ingatlan telekhatár eltérése hibahatáron belül van, így nem érintett a túlhasználatban.

Az 1550/6 hrsz-ú ingatlan társtulajdonosával, Dr. Bodgál József Ibrány, Szegfű u. 53. sz. alatti lakost tájékoztattuk az új felmérés eredményéről, hogy lényegesen kisebb területet érint a túlhasználat, mint ahogyan azt ő jelezte. A tényt elfogadta, ellenvetése nincs.

Javaslom a Képviselő Testületnek, hogy a 124/2019. (VII.08.) KT. sz. határozatot helyezzük hatályon kívül, mert több pontját is módosítani kellene, ill. egyes eleme már nem aktuális. Az új területi adatokkal továbbra is **700 Ft/m2** áron vásároljuk meg a **28 m2** nagyságú területet az 1550/7 hrsz-ú, Ibrány, Lehel u. 66. sz. alatti ingatlan jelenleg elkerített telekhatárának változatlanul hagyása érdekében az 1550/6 hrsz-ú ingatlan tulajdonosaitól Dr. Bodgál József és Dr. Bodgál Józsefné Ibrány, Szegfű u. 53. sz. alatti lakosoktól.

Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket..

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**211/2019. (XI.25.) KT. sz.**

**h a t á r o z a t a**

**Dr. Bodgál József Ibrány, Szegfű u. 53. sz. alatti lakos ingatlanrész felajánlása az önkormányzat részére az 1550/7 hrsz-ú ingatlan területének növelése céljából, valamint a 124/2019. (VII.08.) KT. sz. határozat hatályon kívül helyezése című napirendi ponthoz**

A K É P V I S E L Ő – T E S T Ü L E T

1. 124/2019. (VII.08.) KT. sz. határozatát hatályon kívül helyezi.
2. Dr. Bodgál József és Dr. Bodgál Józsefné Ibrány, Szegfű u. 53. sz. alatti lakosok tulajdonában álló ibrányi **1550/6 hrsz-ú**, 1549 m2 nagyságú ingatlanból a Bakó Attila földmérő által elkészített 79/2019. számú változási vázrajz alapján **28 m2** nagyságú területrész **vásárlását határozza el** a szomszédos 1550/7 hrsz-ú, Ibrány, Lehel u. 66. sz. alatti kizárólagos önkormányzati tulajdonú ingatlan bővítése, egyben a jelenleg elkerített telekhatárának változatlanul hagyása érdekében.
3. A megvásárlandó területrész árát **700 Ft/m2** egységárban határozza meg. A vételárat az adásvételi szerződés aláírásakor egyösszegben fizeti meg tulajdonosoknak.
4. Utasítja a jegyzőt, hogy a döntésről értesítse tulajdonosokat, valamint gondoskodjon a kisajátítást pótló adásvételi szerződés elkészítéséről.

Határidő: értesítésre: 2019. december 20., a szerződés elkészítésére: változási vázrajz földhivatali záradékolása után: azonnal

Felelős: Bakosiné Márton Mária jegyző

1. Felhatalmazza a polgármestert és a jegyzőt a kisajátítást pótló adásvételi szerződés aláírására.

Határidő: változási vázrajz földhivatali záradékolása után: azonnal

Felelős: Trencsényi Imre polgármester és Bakosiné Márton Mária jegyző

**18.)Napirendi pont**

**Az önkormányzati tulajdonú Ibrány, Lehel u. 68/a. III/1. sz. alatti szociális bérlakás lejárt határidejű lakásbérletének meghosszabbítása**

**Előadó: Szociális és Egészségügyi Bizottság elnöke**

Trencsényi Imre polgármester: A napirendi pontot megtárgyalta a Képviselő-testületi Szociális és Egészségügyi Bizottsága. Felkérem Haluska András urat, a Bizottság elnökét, hogy mondja el véleményüket az előterjesztéssel kapcsolatban.

Haluska András Szociális és Egészségügyi Bizottság elnöke: A Bizottság a napirendi pontot megtárgyalta, melynek alapján azt a Képviselő-testület részére elfogadásra javasolja.

Trencsényi Imre polgármester: Kérem a Képviselő-testület tagjait, hogy tegyék fel kérdéseiket, mondják el véleményüket az előterjesztéssel kapcsolatban.

* Kérdés, hozzászólás nem érkezett. –

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal, és 1 tartózkodással elfogadta, és a következő határozatot hozta:

**D7**

**Ibrány Város Képviselő Testületének**

**212/2019. (XI.25.) KT. sz.**

**h a t á r o z a t a**

**Az önkormányzati tulajdonú Ibrány, Lehel u. 68/a. III/1. sz. alatti szociális bérlakás lejárt határidejű lakásbérletének meghosszabbítása című napirendi ponthoz**

A K É P V I S E L Ő – T E S T Ü L E T

1. Szociális és Egészségügyi Bizottság 57/2019. (XI.21.) SZEÜB számú határozatában közölt javaslatát feltétel nélkül **elfogadja** és ennek alapján:

**Imre Mihályné** Ibrány, Lehel u. III/1. sz. alatti lakost az általa lakott szociális bérlakás bérlőjéül, mivel a szerződés hosszabbítási feltételeknek megfelel és további 2 évre, **2021. december 31-ig jelöli ki** a14/2013. (VII.03.) önkormányzati rendeletének 4. §. (5) bekezdése alapján.

1. Megbízza Ibrány Város Polgármesterét az 1. pontban szereplő bérleti megállapodás megkötésére.
2. Határidő: 2019. december 15.

Felelős: Trencsényi Imre Polgármester

**19.)Napirendi pont**

**Lugosikert Mezőgazdasági Kft önkormányzati tulajdonú 2 ha nagyságú mezőgazdasági terület bérlési kérelme**

**Előadó: Trencsényi Imre polgármester**

Trencsényi Imre polgármester: A Lugosikert Mezőgazdasági Kft) képviseletében Kormány Krisztián megbízott azzal a kéréssel fordult az önkormányzathoz, hogy beruházás biztosítása érdekében 2 ha nagyságú területet biztosítsunk számukra.

A Vidékfejlesztési Program keretén belül 657/5401/2/9/2017 iktatószámon nyilvántartott pályázaton nyertek el 243.661.183 Ft vissza nem térítendő támogatást kertészet korszerűsítése - üveg - és fóliaházak létesítése, energiahatékonyságának növelése geotermikus energia felhasználásának lehetőségével. A beruházás összköltségvetése 584.798.884 Ft. A beruházás megvalósításához megfelelő területet keresnek 20.000 m2 nagyságban Szabolcs-Szatmár Bereg megyében.

Amennyiben lenne Ibrány Város Önkormányzat tulajdonában az említett nagyságú, számunkra megfelelő földterület, amelyet hosszú távú tartós bérletbe (legalább 20 év) részünkre tudnánk bocsátani, akkor az említett beruházást Ibrányban valósítanák meg.

Az önkormányzat tulajdonában van a Megyerhalom táblában található 0127/4 hrsz-ú, 6 ha 7975 m2 nagyságú, 117,91 AK értékű szántó megnevezésű szántó művelési ágú külterületi ingatlan, mely a Kossuth u. végén a baromfi telep szomszédságában van.

Az ingatlant az önkormányzat Nagy Zsolt Ibrány, Bercsényi u. 15. sz. alatti lakos részére mezőgazdasági művelés céljából 2018. augusztus 1-től. 2023. december 31-ig bérbe adta. Az ingatlan bérleti díját 60.000 Ft/ha/év, összesen 407.850 Ft/évértékben határozta meg.

A bérleti díj amennyiben 1 év, vagy rövidebb időszak, akkor a bérbeadó adót köteles utána fizetni. A kérelmező nem jelezte, hogy milyen bérleti díjat lenne hajlandó fizetni, meg kell-e osztani a területet, vagy sem? Az ingatlanon keresztül halad egy középnyomású gázvezeték, mely a fix építmények elhelyezését gátolja. Amennyiben a bérbeadás mellett döntünk, akkor a vezetéket be kell méretnünk és meg kell nézni, hogy hol fér el a 2 ha üvegház. Ebben az esetben fel kell mondani a bérleti szerződést, és a jelenlegi bérlőt meg kell kérdezni, hogy a maradék területet kívánja-e továbbra is bérelni. Amennyiben nem, akkor a hasznosításáról is gondoskodni kell. Az új bérlővel bérleti szerződést kell kötni, melyet 15 napra ki kell függeszteni. Amennyiben nem szükséges a megosztás, akkor egy terület használati megállapodást kell készíteni, hogy az ingatlant ki melyik oldalán használja, és ezt kell a bérleti szerződés mellé tenni.

Kérem a Képviselő-testület tagjait, hogy mondják el véleményüket az előterjesztéssel kapcsolatban.

Haluska András képviselő-testületi tag: Az előterjesztésben van egy mondat, miszerint: „. Amennyiben a bérbeadás mellett döntünk, akkor a vezetéket be kell méretnünk …” Ezt nem értem, mert úgy emlékszem, hogy annak idején be volt méretve.

Kulcsár Béla alpolgármester: Akkor is be kell mérni, mert ki kell tűzni a helyet.

Kovács Ferenc képviselő-testületi tag: Támogatom. Jó lenne, ha idejönne egy olyan jellegű cég, amelyik annak a rétegnek (szakképzetlen) tudna munkát adni, akinek arra nagy szüksége van.

Trencsényi Imre polgármester: Javaslom a Képviselő-testületnek, hogy a Lugoskert Kft kérelmét támogassuk, és adjuk bérbe a cégnek az önkormányzati tulajdonú 2 ha nagyságú mezőgazdasági területet. A bérbeadással kapcsolatban pedig kérjünk a cégtől konkrét adatokat.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**213/2019. (XI.25.) KT. sz.**

**h a t á r o z a t a**

**A** Lugosikert Mezőgazdasági Kft. **önkormányzati tulajdonú 2 ha nagyságú mezőgazdasági terület bérlési kérelme című napirendi ponthoz**

A K É P V I S E L Ő – T E S T Ü L E T

1. **Támogatja** a Lugosikert Mezőgazdasági Kft (adószám: 13578501-2-18) kérelmét és részére az önkormányzat tulajdonát képező ibrányi **0127/4 hrsz-ú**, 6 ha 7975 m2 nagyságú, 117,91 AK értékű szántó megnevezésű külterületi ingatlanból **2 ha** területrészt **bérbead.**
2. Utasítja a jegyzőt, hogy a bérbeadás feltételeit a kérelmező által ismertetett konkrétumok ismeretében dolgozza ki.

Határidő: 2019. decemberi KT. ülés.

Felelős: Bakosiné Márton Mária jegyző

**20.)Napirendi pont**

**Az Ibrányi Úszó Sportegyesület támogatási kérelmének elbírálása**

**Előadó: Trencsényi Imre polgármester**

Trencsényi Imre polgármester: Az Ibrányi Úszó Sportegyesület Ibr/7601-1/2019. ügyiratszámon nyilvántartott kérelmében azzal a kéréssel fordult a Képviselő-testülethez, hogy a Képviselő-testület vissza nem térítendő támogatást biztosítson az Egyesület működési kiadásaihoz.

A kérelemben foglaltak alapján az Egyesület fizeti az ibrányi úszók megyei és országos versenyeken való felkészülési költségeit, nevezési díjakat, illetve egyenpólót készítettek a gyerekek részére. Az Egyesület ezek költségeire 500.000 Ft összegű támogatást igényelt.

Az Önkormányzat 2019. évi költségvetésében az Egyesület működéséhez 1.000.000 Ft összegű működési támogatást állapított meg, melyből eddig 300.000 Ft került kifizetésre.

Kérem a Képviselő-testület tagjait, hogy tegyél fel kérdéseiket, mondják el véleményüket az előterjesztéssel kapcsolatban.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**214/2019. (XI.25.) KT. sz.**

**H a t á r o z a t a**

**az Ibrányi Úszó Sportegyesület támogatási kérelmének elbírálása – c. napirendi ponthoz**

 A   K É P V I S E L Ő – T E S T Ü L E T

1. Az Ibrányi Úszó Sportegyesület kérelmét jóváhagyja. A 3/2019. (II. 18.) Kt. számmal elfogadott Ibrány Város Önkormányzata 2019. évi öltségvetéséről és a költségvetés vitelének szabályairól szóló rendelet 9.1. számú mellékletében szereplő a képviselő-testület hatáskörébe utalt előirányzat terhére az **Ibrányi Úszó Sportegyesület** (4484 Ibrány, Hősök tere 2-4. adószám: 18659355-1-15) részére 500 000 Ft összegű vissza nem térítendő támogatást biztosít az Egyesület működéséhez kapcsolódó költségei fedezetére.

Felhatalmazza a polgármestert és a jegyzőt, hogy az Ibrányi Úszó Sportegyesülettel a Támogatási szerződést kösse meg, és a támogatást biztosítsa részére.

# Határidő: támogatási szerződés megkötésére: 2019. november 30.

# támogatás folyósítására: 2019. november 30.

# Felelős: Trencsényi Imre polgármester, Bakosiné Márton Mária jegyző

**21.)Napirendi pont**

**Kiss István néhai tanácselnök sírhely újra váltása**

**Előadó: Trencsényi Imre polgármester**

Trencsényi Imre polgármester: Azzal a szóbeli kéréssel fordult hozzám Szilágyi Gyuláné sz. Kiss Katalin ibrányi lakos, néhai Kiss István egykori tanácselnök lánya, hogy szeretné jogilag is rendezni édesapja nyughelyét a temetőben.

Édesapja 1981 évben halálozott el, s amikor a 25 év elteltével az újra váltási díj megfizetése céljából megjelent a GAMESZ-ban 2006 évben, akkor arról tájékoztatta őt Berencsi Béla polgármester úr, hogy tekintettel édesapjának a településen végzett munkájára, nem kell megfizetnie az újra váltási díjat.

Mivel azonban ez a döntés a mai napig írásban sehol nem jelenik meg, szeretné ezt a helyzetet ledokumentálni, s arra kéri a képviselő-testületet, hogy amennyiben a díjmentességet biztosítja édesapja sírjára, úgy arról szülessen írásbeli döntés, s az legyen dokumentálva a temetőkönyvben is.

Nevezett kérelmében foglaltakkal egyetértve teszek javaslatot a testületnek arra, hogy a mellkelt határozat-tervezet szerint értsen egyet a díjmentességgel.

Ezen túl javaslom azt is, hogy a következő, decemberi ülésre készítsünk rendelet-módosítási (temető rendelet) javaslatot arra vonatkozóan, hogy a temetőben nyugvó, a városért életükben sokat tett elhunytak esetében is hogyan tudjuk ezt biztosítani rendeleti előírás alapján.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**Ibrány Város Képviselő Testületének**

**215/2019. (XI.25.) KT. sz.**

**h a t á r o z a t a**

**Kiss István néhai tanácselnök sírhely újra váltása**

**című napirendi ponthoz**

A K É P V I S E L Ő – T E S T Ü L E T

Ibrány település néhai településvezetőjének, az 1981 évben elhunyt Kiss István tanácselnöknek Ibrány Város köztemetőjében, az I. parcella 4. sor 66 számú dupla sírhelyének a fenntartását rendeli el az újra váltási díj megfizetése nélkül mindazon időtartamra, amíg a temető végleges lezárásra nem kerül.

UTASÍTJA

a köztemető fenntartását ellátó GAMESZ vezetőjét, hogy ezen határozat rendelkezése kerüljön bejegyzésre a határozatszám egyidejű feltüntetésével a temetőkönyv megfelelő rovatába.

Felelős: Szennai János GAMESZ vezető

Határidő: azonnal

Felkéri a

a polgármestert, hogy a döntésről Szilágyi Gyuláné Ibrány, Toldi utcai lakos hozzátartozót értesítse.

Határidő: 2019. december 1.

Felelős: Trencsényi Imre polgármester

**22.)Napirendi pont**

**a TOP-2.1.2-15-SB1-2017-00031 azonosítószámú „Zöld város kialakítása Ibrányban” című projektben foglalt Közbeszerzési eljárás lebonyolítását végző szervezet kiválasztására irányuló eljárásban ajánlattételre felkért szervezetek által benyújtott árajánlatok alapján megkötött szerződés jóváhagyása**

**Előadó: Trencsényi Imre polgármester**

Trencsényi Imre polgármester: A TOP-2.1.2-15-SB1-2017-00031azonosítószámú „Zöld város kialakítása Ibrányban” című projekthez kapcsolódó támogatási szerződés megkötésére 2019.05.21. dátummal került sor.

A projekt elszámolható bruttó összköltsége 318.000.000 Ft. A támogatás intenzitása: 99,53 %.

A projekt megvalósításához kapcsolódóan közbeszerzési eljárás lebonyolítására, a 155/2019 (IX. 18.) képviselő-testületi döntés alapján kiküldött árajánlatkérésekre az előterjesztésben ismertetett érvényes ajánlatokat kaptuk.

Az ajánlatkérésben meghatározott időpontig beérkezett 3 db árajánlat alapján az ajánlatkérőben meghatározott, azonos szakmai tartalom vonatkozásában benyújtott legalacsonyabb összegű ajánlatot a Sarkadi Ügyvédi Iroda adta nettó 1.898.700 Ft + 0 Ft ÁFA mindösszesen bruttó 1.898.700 Ft összegben.

A projekt esetében a közbeszerzési tevékenységre vonatkozó támogatási összeg nettó 1.500.080 Ft + 405.020 Ft Áfa = bruttó 1.905.100 Ft.

Javaslom a Képviselő-testület részére, hogy a beszerzési eljárás alapján a Sarkadi Ügyvédi Irodával megkötött szerződést utólagosan hagyja jóvá a közbeszerzési eljárás lefolytatásának vonatkozásában.

A Képviselő-testület a javaslatot 9 igen szavazattal elfogadta, és a következő határozatot hozta:

**A15**

**IBRÁNY VÁROS KÉPVISELŐ TESTÜLETÉNEK**

**216/2019. (XI.25.)** KT**. sz.**

**H a t á r o z a t a**

**a TOP-2.1.2-15-SB1-2017-00031 azonosítószámú „Zöld város kialakítása Ibrányban” című projektben foglalt Közbeszerzési eljárás lebonyolítását végző szervezet kiválasztására irányuló eljárásban ajánlattételre felkért szervezetek által benyújtott árajánlatok alapján megkötött szerződés jóváhagyása c. napirendi ponthoz**

 A   K É P V I S E L Ő – T E S T Ü L E T

1. **TOP-2.1.2-15-SB1-2017-00031 azonosítószámú „Zöld város kialakítása Ibrányban”** című projekthez kapcsolódóan a Képviselő-testület 155/2019 (IX. 18.). KT. számú határozata alapján közbeszerzési eljárás lebonyolításának elvégzésére vonatkozóan elindított beszerzési eljárást eredményesnek nyilvánítja.
2. A hatályos Beszerzési Szabályzatban foglaltak figyelembevételével az 1. pontban foglalt projekt tekintetében a

* közbeszerzési eljárás lebonyolításának elvégzésére vonatkozóan a **Sarkadi Ügyvédi Iroda (**4400 Nyíregyháza, Szabadság tér 10. fsz/1.**) nettó 1.898.700 Ft + 0 Ft ÁFA mindösszesen bruttó 1.898.700 Ft** ajánlatát fogadja el.

1. A Fókuszban Közbeszerzési Tanácsadó Kft. (4026 Debrecen, Péterfia u. 47.), valamint az E-Közbeszerzés Kft. (4400 Nyíregyháza, Őz köz 61. 4. em. 2.) ajánlatát nem fogadja el.

Jóváhagyja a legkedvezőbb ajánlatot nyújtó **Sarkadi Ügyvédi Irodával** történő Vállalkozási Szerződés megkötését.

**23.)Napirendi pont**

**A TOP-1.2.1-15-SB1-2016-00016 azonosítószámú, „A Rétköz turisztikai kínálatának integrált fejlesztése – A Rétköz épített, szellemi és természeti örökségének turisztikai célú fejlesztése, termékcsomagok kialakítása a Rétközben” című projekthez kapcsolódó műszaki ellenőri feladatok ellátásához kapcsolódó eljárás során nyertes ajánlatot adóval megkötött szerződés utólagos jóváhagyása**

**Előadó: Trencsényi Imre polgármester**

Trencsényi Imre polgármester: A „TOP-1.2.1-15-SB1-2016-00016 azonosítószámú, „A Rétköz turisztikai kínálatának integrált fejlesztése – A Rétköz épített, szellemi és természeti örökségének turisztikai célú fejlesztése, termékcsomagok kialakítása a Rétközben” című projekt megvalósításához kapcsolódóan, **műszaki ellenőri feladatok ellátására** a 152/2019 (IX.18.) KT számú határozatnak megfelelően az ajánlattételre felkért szervezetek az előterjesztésben ismerttett ajánlatokat adták.

Az ajánlatkérésben meghatározott időpontig (2019.10.14.) beérkezett 3 db árajánlat alapján az ajánlatkérőben meghatározott, azonos szakmai tartalom vonatkozásában benyújtott **legalacsonyabb összegű ajánlatot az AXIS Kft. (**4400 Nyíregyháza, Rákóczi utca 18. **) adta nettó 390.000 Ft + 105.300 Ft ÁFA mindösszesen bruttó 495.300 Ft összegben.**

A projekt esetében a műszaki ellenőri tevékenységre vonatkozó támogatási összeg nettó 392.126 Ft + 105.874 Ft Áfa = bruttó 498.000 Ft.

Javaslom a Képviselő-testület részére, hogy a beszerzési eljárás alapján az **Axis Építőipari Vállalkozói Tervezői és Szolgáltató Kft-vel megkötött szerződést utólagosan hagyja jóvá** a műszaki ellenőri tevékenység vonatkozásában.

A Képviselő-testület a javaslatot 9 igen szavazattal elfogadta, és a következő határozatot hozta:

**A15**

**IBRÁNY VÁROS KÉPVISELŐ TESTÜLETÉNEK**

**217/2019. (XI.25.) KT. sz.**

**H a t á r o z a t a**

**A TOP-1.2.1-15-SB1-2016-00016 azonosítószámú, „A Rétköz turisztikai kínálatának integrált fejlesztése – A Rétköz épített, szellemi és természeti örökségének turisztikai célú fejlesztése, termékcsomagok kialakítása a Rétközben” című projekthez kapcsolódó műszaki ellenőri feladatok ellátásához kapcsolódó eljárás során nyertes ajánlatot adóval megkötött szerződés utólagos jóváhagyása c. napirendi ponthoz**

 A   K É P V I S E L Ő – T E S T Ü L E T

1. **TOP-1.2.1-15-SB1-2016-00016 azonosítószámú, „A Rétköz turisztikai kínálatának integrált fejlesztése – A Rétköz épített, szellemi és természeti örökségének turisztikai célú fejlesztése, termékcsomagok kialakítása a Rétközben”** című pályázathoz kapcsolódóan, a pályázatban foglalt tevékenységek megvalósításához a Képviselő-testület 152/2019 (IX.18.) számú határozata alapján műszaki ellenőri feladatok elvégzésére vonatkozóan elindított beszerzési eljárást eredményesnek nyilvánítja.
2. A hatályos Beszerzési Szabályzatban foglaltak figyelembevételével az 1. pontban foglalt projekt tekintetében a

* műszaki ellenőri feladatok elvégzésére, az Axis Építőipari Vállalkozó, Tervező és Szolgáltató Kft. (4400 Nyíregyháza Rákóczi u. 18.) ajánlatát fogadja el összességében bruttó 495.300 Ft (nettó: 390.000 Ft + 105.000 áfa: 495.300 Ft) összegben

1. A Gyarmat-Terv BT. (4900 Fehérgyarmat, Bethlen G. utca 7.), valamint a NYÍRSTÍL BT. (4481 Nyíregyháza, Hadobás utca 30.) ajánlatát nem fogadja el.

Jóváhagyja a legkedvezőbb ajánlatot nyújtó **Axis Építőipari Vállalkozói Tervezői és Szolgáltató Kft**-vel történő Vállalkozási Szerződés megkötését.

**E g y e b e k**

* **Tisza úti református temető rendbetételére kötendő együttműködési megállapodás feltételeinek kidolgozására munkacsoport létrehozása**

Trencsényi Imre polgármester: Volt már szó arról, hogy a református temető rendbetételére, egy munkacsoportot hozzunk létre. Szeretném, hogy ha ebbe a bizottságba benne lenne Szennai János, a GAMESZ vezetője, Kulcsár Béla, Tábori Tibor Kovács Ferenc képviselő-testületi tagok, valamint Vass László református nagytiszteletű úr.

Kérem, hogy aki a javaslattal egyetért, kézfeltartással jelezze.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ-TESTÜLETÉNEK**

**218/2019.(XI.25.)KT.sz.**

**h a t á r o z a t a**

**Tisza úti református temető rendbetételére kötendő együttműködési megállapodás feltételeinek kidolgozására munkacsoport létrehozása**

A K É P V I S E L Ő - T E S T Ü L E T

A Tisza úti református temető rendbetételére kötendő együttműködési megállapodás feltételeinek kidolgozására munkacsoportot hoz létre.

A munkacsoport vezetője:

* Tábori Tibor tanácsnok

A munkacsoport tagjai:

* Kulcsár Béla alpolgármester
* Kovács Ferenc tanácsnok
* Szennai János GAMESZ-vezető
* Vass László református nagytiszteletű úr
* **A helyi önkormányzati képviselők és képviselő-testületi bizottsági tagok tiszteletdíjáról szóló 24/2004.(XII.11.)Önkormányzati rendelet módosítás előkészítésére javaslat**

Trencsényi Imre polgármester: A rendelet módosítását Tábori Tibor javasolta, kérem ismertesse javaslatát a Képviselő-testülettel.

Tábori Tibor képviselő-testületi tag : Az iparűzési adó vitájánál is láthatta a Képviselő-testület, hogy milyen gondokkal küzd az Önkormányzatunk, és ez a rendelet tartalmazza a képviselő-testületi tagok tiszteletdíjának megállapítását is. Arra tennék javaslatot, hogy 2020.január tól a képviselő-testületi díjról lemondjunk, ne tartsunk rá igényt. Ez a rendelet módosításával jár, amit javaslok a decemberi ülésre előkészíteni.

Kovács Ferenc képviselő-testületi tag: Támogatom a javaslatot.

Trencsényi Imre polgármester: Javaslom a Képviselő-testületnek, hogy a javaslatot fogadjuk el.

A Képviselő-testület a javaslatot 9 igen szavazattal elfogadta, és az alábbi határozatot hozta:

**Z1**

**IBRÁNY VÁROS KÉPVISELŐ-TESTÜLETÉNEK**

**219/2019.(XI.25.)KT.sz.**

**h a t á r o z a t a**

**A helyi önkormányzati képviselők és képviselő-testületi bizottsági tagok tiszteletdíjáról szóló 24/2004.(XII.11.)Önkormányzati rendelet módosítás előkészítésére javaslat**

A K É P V I S E L Ő - T E S T Ü L E T

a helyi önkormányzati képviselők és képviselő-testületi bizottsági tagok tiszteletdíjáról szóló 242004(XII.11.)Önkormányzati rendeletének módosítása előkészítését határozza el.

UTASÍTJA a jegyzőt, hogy a rendelet módosítását a képviselő-testületi ülés következő decemberi rendes ülésére készítse elő.

Felelős: Bakosiné Márton Mária jegyző

Határidő: Képviselő-testület decemberi ülése

* **E.ON Energiakereskedelmi Kft. (1131 Budapest, Váci út 17.) lejárt áramszerződéseinek újra kötése**

Trencsényi Imre polgármester: Lejártak a legfontosabb szerződéseink a villamos energia vásárlásával kapcsolatban. Felkérem Dóka Zoltán urat, a pénzügyi iroda vezetőjét, hogy ismertesse a Képviselő-testület tagjaival a villamosenergiával kapcsolatos e-on Zrt által Önkormányzatunk részére küldött árajánlattal kapcsolatban.

Dóka Zoltán Pénzügyi iroda vezető: Az Önkormányzat szerződései lejárnak, az e-on Zrt négy villamosenergia szerződéssel keresett meg minket. A közvilágítással kapcsolatban jelentősen magasabb árat adtak meg, mint korábban volt.

Megkerestünk két másik energia szolgáltatót is írásban, az MVM Partner Zrt-t és a Transenergo Hungary Kft-t. Határidőben az MVM Partner Zrt adott árajánlatot, 1 éves szerződési időszakra, csak a közvilágítás vonatkozásában: 19,34 Ft/kWh egységáron.

Felkerestük újra az E.ON Energiakereskedelmi Kft**.** ügyfélszolgálatát azzal a kéréssel, hogy figyelembe véve a MVM Partner Zrt –től beérkezett kedvezőbb ajánlatot adjanak újabb –kedvezőbb- ajánlatot.

Az E-On új ajánlata meg is érkezett, amelyben már kedvezőbb ajánlatot kaptunk.

Az ajánlat részletei az előterjesztésben olvashatók.

Az E.ON Energiakereskedelmi Kft. (1131 Budapest, Váci út 17.) hosszú évek óta kiszámítható, korrekt üzleti partnerünk. Az általa 2 éves szerződési időszakra kínált egységár – figyelembe véve a meredeken emelkedő energia árakat – biztonságosabb és tervezhetőbb, mint a MVM Partner Zrt. 1 éves időtartamú, kissé kedvezőbb árú ajánlata.

Javaslom az E.ON Energiakereskedelmi Kft-vel a szerződések 2 éves időtartamra szóló megkötését.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban tegyék fel kérdéseiket, mondják el véleményüket.

Tóth Balázsné képviselő-testületi tag: Mi ebben az évben már beszélgettünk energia szolgáltatóval.

Trencsényi Imre polgármester: Az csak a közvilágítás karbantartására vonatkozott.

Szennai János GAMESZ-vezető: Én utána néztem ennek a 3 cégnek, akik szóba jöhetnek mint villamos energia szolgálatók. Érdekes, hogy az E-ON Zrt-n kívül egyikről sem találtam megbízható videót, vagy forrást. Sok a „cinkes” dolog körülöttük. Az E-ON még mindig erős cég, német tulajdonban van, és az köztudott, hogy a németek oda figyelnek a megbízhatóságra.

Trencsényi Imre polgármester: Javaslom a Képviselő-testületnek, hogy az E-ON ZRT által tett árajánlatot fogadjuk el..

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**Ibrány Város Képviselő Testületének**

**220/2019. (XI.25.) KT. sz.**

**h a t á r o z a t a**

**Az E.ON Energiakereskedelmi Kft. (1131 Budapest, Váci út 17.) lejárt áramszerződéseinek újra kötése című napirendi ponthoz.**

A K É P V I S E L Ő – T E S T Ü L E T

Elfogadja az E.ON Energiakereskedelmi Kft. (1131 Budapest, Váci út 17.) 2 éves időszakra vonatkozó ajánlatát és

Ft/kWh

1. közvilágítás - 258.000 kWh 20,15
2. kisüzleti fogyasztók – 17.000 kWh 22,45
3. kisüzleti állandó fogyasztás – 30.000 kWh 22,45
4. Gamesz – 399 kWh 22,45
5. kisüzleti fogyasztók – 166 kWh 22,45

egységárak alkalmazása mellett szerződést köt az ajánlattevővel, 2 éves időtartamra 2020-2022 évekre.

1. Utasítja a polgármestert, hogy villamosenergia ellátásáról szóló adásvételi szerződéseket kösse meg az E.ON Energiakereskedelmi Kft-vel.

Határidő: 2019. november 30.

Felelős: Trencsényi Imre polgármester

* **Sport Egyesület támogatása**

Trencsényi Imre polgármester: A Sport Egyesület 19 millió forint önkormányzati támogatásból gazdálkodik 2019. évben. Másfél millió forint nem került még átutalásra, de a Egyesület pénzügyi nehézséggel küzd, ezért a likviditási problémái orvoslására kérem a Képviselő-testületet, hogy még ezen felül juttassanak az Egyesület részére további támogatást, hogy tisztességesen be tudják fejezni az évet. Sajnos a szereplésükkel erre most nem igazán szolgáltak rá, ötödik helyen vannak, ami nem a legfényesebb, igazából nem a legsikeresebb évükről beszélünk, ennek ellenére a kifizetetlen számlák ott vannak, és szereték befejezni az évet, három millió forintra lenne szükségük még ehhez.

Dr. Szegedi Tibor Zsolt alpolgármester: A sportban döntéshozókat arra sarkallom, hogy azért próbáljuk már úgy kezelni a dolgot, hogy van Ibrányban más is, mint a sport, azon belül is több sportág, de a sporton kívül még sok más minden, mint például az egészségügy, ami mindenkit érint, a sport és ezen belül a foci csak pár száz embert esetleg, egy nagyon takarékos irányváltást kellene csinálni,, és ki kellene találni egy más motivációs rendszert, más fizetési rendszert, ami a teljesítményt sarkallja.

Trencsényi Imre polgármester: Teljesen egyetértek, de ezt az évet mindenképpen be kell fejezniük, amihez még legalább 3 millió forint kellene.

Bakosiné Márton Mária jegyző: De honnan vonjuk el?

Kovács Ferenc képviselő-testületi tag: Sportrajongó vagyok, de az ibrányi focinak nem vagyok tevékeny résztvevője. Javaslom, hogy egy kis frissítés legyen a sport egyesületben. Az elfoglalt emberek lépjenek hátra, és csinálja más, és szerezzen pénzt a sportra.

Trencsényi Imre polgármester: Szívesen átadjuk, de ahhoz ezt az évet le kell zárnunk.

Dóka Zoltán Pénzügyi iroda vezető: Ez a város, ezzel a gazdasági erővel nem képes kifizetni csupán a sportra 25-30 millió forintot évente.

Nem fenntartható így, nincs jelenleg az Önkormányzatnak szabad pénze. Az úszóknak 1 millió forint a 2 éves támogatása, akik viszont hozzák az érmeket, és versenysportágat képviselnek.

Kovács Ferenc képviselő-testületi tag: De az tény, hogy a foci most akkor is megoldandó feladat, és ezt meg kell oldani.

Trencsényi Imre polgármester: Kérem, hogy aki a plusz 3 millió forintos támogatással egyetért, az kézfeltartással jelezzel.

A Képviselő-testület 7 igen szavazattal, és 2 tartózkodással a javaslatot elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**221/2019.(XI.25.)KT.sz.**

**h a t á r o z a t a**

**Ibrányi Sportegyesület támogatása**

A K É P V I S E L Ő - T E S T Ü L E T

2019. évi költségvetése terhére az Ibrányi Sportegyesületet további három millió forint támogatásban részesíti.

**Közérdekű bejelentések**

Szoboszlai Ildikó Gyermekjóléti és Családsegítő Szolgálat vezetője: Az Ady utcán, délután 4 órakor a szülők úgy várják a gyerekeiket, hogy mindenki az ajtóban akar megállni, az út mindkét oldalán parkolnak az autók, képtelenség közlekedni.

A másik gond, hogy az iskolából kijövő gyerekek az ételmaradékot, szemetet eldobálják, annak ellenére, hogy hulladékgyűjtők el vannak helyezve, amit aztán nekünk, ott lakóknak kell mindennap össze szedni. Ami megdöbbentő, és felháborító, hogy a várakozó szülők is ott magolnak, a maghajat a földre, járdára dobják, aki kocsival jön az a hamuzót az iskola előtt üríti ki, és a szemetet is ott dobja ki. Hiába vannak szeméttárolók elhelyezve, mindennap szeméthegyeket hagynak maguk után. Valamilyen megoldást ki kellene erre találni.

Dr. Szegedi Tibor Zsolt alpolgármester: Szakmai útra ment minden évben a képviselő-testület. Az önkormányzat szűkös anyagi helyzetére tekintettel javaslom, hogy a következő évtől tekintsünk el ettől.

Lakossági jelzés alapján Dr. Orosz Eleonóra doktornő rendelője előtti parkolóban az autóból vízbe, és sárba kell kiszállni, mert megáll a víz.

Kossuth utca felé szoktam járni Nyíregyházára, és a Kossuth utca egészén az ott lakók a gépjárműveikkel nem az udvarukra állnak be, hanem kint parkolnak az út szélén, ráadásul úgy, hogy az autó 1/3-a a főútra kilóg, ami nagyon balesetveszélyes. Ennek szabályozására ki kellene találnunk valamit, ha másképp nem megy, ki kell rakni végig a várakozni tilos táblát.

Kérem a Nemzetiségi Roma Önkormányzat elnökét, hogy próbáljon ebben az ügyben lépni.

Ebben az évben Ibrányban, a Városligetben került megrendezésre a Megyei Vadásznap, ami olyan jól sikerült, hogy felkértek minket, hogy jövőre is vállaljuk el annak megszervezését.

Haluska András képviselő-testületi tag: A Művelődési Központ oldalánál a szelektív szemetes szigetet el kellene tennünk más hová, ez ugye már többször felmerült, mert nagyon csúnya látványt nyújt, mert a lakosok ha tele van a konténer, a mellé teszik a szemetet. Át kellene helyezni a Tűzoltóság mögé, ahol nem látszik.

A „laposon”, a játszótér felé lévő lakóházat megvették, és úgy hallottam, hogy autóbontót akar az új tulajdonos ott létesíteni. Ezt nem kellene hagynunk.

Bakosiné Márton Mária jegyző: Ha a jogszabály szerinti feltételek meg vannak, ki kell adjuk az engedélyt. De nem érkezett be az önkormányzathoz ilyen jellegű kérelem.

Haluska András képviselő-testületi tag: Az Alkotmány utca végén volt két konténer, ami el lett szállítva, de nem helyezték vissza. Újra ki kellene helyezni oda a konténereket.

Szennai János GAMESZ-vezető: Eddig tényleg volt ott 2 konténer, de mivel veszélyes hulladékot is raktak bele, vagyis főleg mellé, amit nekünk kellett elszállítani, így behozattuk onnan a két konténert.

Kovács Ferenc képviselő-testületi tag: Vagy egy térfigyelő kamerát kellene kihelyezni, vagy a mezőőrökkel sűrűbben megfigyeltetni a területet.

Kulcsár Béla alpolgármester: Berencsi Béláné Erzsike néni szólt, hogy szeretné felajánlani a tulajdonában lévő, most épülő foglalkoztató melleti terület megvásárlását az önkormányzat részére.

Bakosiné Márton Mária jegyző: Írásban kell benyújtania, és következő soros ülésen tárgyalhatja a képviselő-testület.

Szabó P. Judit képviselő-testületi tag: A művelődési központ melletti szelektívgyűjtő konténerek témájához szólnék hozzá, hogy a lakosság háztartási hulladékot is szokott bele helyezni.

Kovács Ferenc képviselő-testületi tag: Kevés helyen van kihelyezve hulladékgyűjtő konténer, érdemes lenne több helyen kirakni a városban.

Szabó P. Judit képviselő-testületi tag: A rendezvényekkel kapcsolatban szeretném tájékoztatni a Képviselő-testület tagjait, hogy december 1-jén vasárnap adventi gyertyagyújtás a főtéren.

Aztán meg kellene beszélnünk a 2020. augusztus 20-i ünnepség sztárvendégét, mert igaz, hogy még nagyon messze van, de már most le vannak foglalva a népszerűbb zenekarok, gyorsan kell lépnünk nekünk is.

A nagyobb zenekarok 4 millió forint fölött vannak, plusz Áfa plusz útiköltség, plusz színpad, és hangtechnika.

Szóba jöhető együttesek a Honeybeast, Zoltán Erika, vagy Bereczki Zoltán Másfél millió forintnál áll meg.

Javaslatokat várok, hogy milyen együttesben, előadóban gondolkozzunk.

Dr. Szegedi Tibor Zsolt képviselő-testületi tag: Az augusztus 20-i programok felépítése sorrendje nem túl jó, változtatnunk kellene rajta. Mivel a nagygyűlés után van az állófogadás, soha nem látjuk a műsort, és a tűzijátékot. Javaslom, hogy esetlg ne koncertben, hanem előadásban gondolkodjunk augusztus 20-án. Van egy színtársulat aki az István a király rockoperát adja elő, érdeklődni kell az árak felől.

Szabó P. Judit képviselő-testületi tag: A kitüntetések átadása miatt lett így felépítve, de lehetne változtatni. Megkeressük akkor ajánlattételre a társulatot.

Mivel több hozzászólás nem érkezett, polgármester úr megköszönte a Képviselő-testület munkáját, és az ülést bezárta.

K. m. f.

**Trencsényi Imre Bakosiné Márton Mária**

**polgármester jegyző**

**Szabó P. Judit**

**képviselő-testületi tag**

**Haluska András**

**képviselő-testületi tag**